sagorsarker/bangla-wikipedia huggingface dataset:
ঋচা চড্ডা

ঋচা চড্ডা (জন্ম: ১৮ই ডিসেম্বর ১৯৮২) হলেন একজন ভারতীয় বলিউড অভিনেত্রী, যিনি হিন্দি ছবিতে কাজ করেন। "ওয়ে লাকি! ওয়ে লাকি!" নামক হাস্যরসাত্মক চলচ্চিত্রের ছোট্ট একটি চরিত্রে অভিনয়ের মাধ্যমে অভিষেক করার পরে তিনি বেশ কয়েকটি চলচ্চিত্রের পার্শ্ব চরিত্রে অভিনয়ের কাজ করেছিলেন। অতঃপর তিনি গ্যাংস্টার বিষয়ক চলচ্চিত্র "গ্যাংস অব ওয়াসেপুর" (২০১২)-এর একটি পার্শ্ব চরিত্রে অভিনয় করেছেন; যেখানে তিনি একজন গুন্ডার মারমুখো এবং অত্যন্ত কটুভাষী স্ত্রীর চরিত্রে অভিনয় করেছেন। এই চলচ্চিত্রে তার অভিনয়ের জন্য তাকে ফিল্মফেয়ার পুরস্কার প্রদান করা হয়েছিল। অতঃপর ২০১৩ সালে তিনি "গোলিয়োঁ কী রাসলীলা রাম-লীলা" নামক একটি হিন্দি চলচ্চিত্রের একটি পার্শ্ব চরিত্রে অভিনয় করেছেন; যেখানে তিনি দীপিকা পাড়ুকোন এবং রণবীর সিংয়ের সাথে কাজ করার সুযোগ পেয়েছিলেন। এই চলচ্চিত্রটি তাঁর অভিনীত চলচ্চিত্রের মধ্যে অন্যতম সফল একটি চলচ্চিত্র।
তিনি ১৯৮২ সালের ১৮ই ডিসেম্বর তারিখে ভারতের পাঞ্জাবের অমৃতসর শহরে জন্মগ্রহণ করেছিলেন। তাঁর বাবা একটি ম্যানেজমেন্ট ফার্মের মালিক এবং তাঁর মা দিল্লি বিশ্ববিদ্যালয়ের অধীনে পিজিডিএভি কলেজের অধ্যাপক, যিনি দুটি বই লিখেছেন এবং গান্ধী স্মৃতিতেও কাজ করেছেন।
২০১৫ সালে ঋচা "মসান" নামক একটি নাট্যধর্মী চলচ্চিত্রে নৈমিত্তিক যৌনতায় লিপ্ত হওয়ার পরে ধরা পড়া একটি মেয়ের কেন্দ্রীয় চরিত্রে অভিনয়ের মাধ্যমে আত্মপ্রকাশ করেছিলেন। কান চলচ্চিত্র উৎসবে প্রদর্শিত হলে এই চলচ্চিত্রটি সকলের নজরে আসে এবং সকলেই এই চলচ্চিত্রের প্রশংসা করেছিল। এই চলচ্চিত্র রিচার অভিনয় জীবনের একটি মাইলফলক হিসাবে চিহ্নিত হয়ে থাকে এবং এটির মাধ্যমে তিনি হিন্দি চলচ্চিত্র জগতে নিজের জন্য একটি শক্ত ভিত তৈরি করেছেন বলে অনুমান করা হয়ে থাকে। হিন্দি চলচ্চিত্রে অভিনয়ের পাশাপাশি রিচা মঞ্চ নাটকেও কাজ করেছেন, তাঁর মঞ্চ নাটকের কাজগুলোর মধ্যে "ট্রিভিয়াল ডিজাস্টার" (২০১৪) নামক নাটকটি উল্লেখযোগ্য; যেখানে তিনি দিল্লি ভিত্তিক একজন বিবাহিত মহিলার চরিত্রে অভিনয় করেছেন।
২০১৬ সালের মে মাসে ঋচা এনডিটিভিকে দেওয়া একটি সাক্ষাৎকারে প্রকাশ করেছিলেন যে, তিনি বেশ কয়েক বছর ধরে বুলিমিয়া (একটি খাওয়ার ব্যাধি) রোগে ভুগছিলেন এবং তিনি ক্লিনিকাল মনোরোগ বিশেষজ্ঞের কাছ থেকে পেশাদার সহায়তা পাওয়ার পরে সুস্থ হয়ে উঠেছিলেন। পিতৃতন্ত্র, নারী বিদ্বেষ এবং বিনোদন ক্ষেত্রে 'পুরুষ দৃষ্টিকোণ'-এর বিস্তারে তাঁর খাওয়ার ব্যাধিটিকে চিহ্নিত করে তিনি অন্যান্য মহিলাকে তাদের নিজের খাওয়া (পুরুষতন্ত্র-প্ররোচিত) এবং মানসিক ব্যাধি নিয়ে জনসমক্ষে প্রচার করার আহবান জানিয়েছিলেন এবং এই রকম ব্যাধিগুলো বাড়ার উপায়গুলো ধ্বংসের আহবান জানিয়েছিলেন। এছাড়াও ২০১৬ সালের মে মাসে রিচাকে আত্মজীবনীমূলক চলচ্চিত্র "সরবজিতে" অভিনয় করতে দেখা গিয়েছিল, যেখানে তিনি সরবজিতের স্ত্রী সুখপ্রীত কৌরের চরিত্রে অভিনয় করেছিলেন। এই চলচ্চিত্রটি বক্স অফিসে খুব একটা ভাল ফলাফল বয়ে আনতে পারেনি এবং সমালোচকদের কাছ থেকে মিশ্র প্রতিক্রিয়া অর্জন করেছিল। রিচা এই চলচ্চিত্রে তাঁর অভিনয়ের জন্য সেরা সহায়ক অভিনেত্রী বিভাগে ফিল্মফেয়ার পুরস্কারের জন্য মনোনীত হয়েছিলেন। তিনি ২০১৭ সালের কৌতুক বিষয়ক চলচ্চিত্র "ফাকরে রিটার্নস"-এ ভোলি পাঞ্জাবান নামক চরিত্রে অভিনয় করেছিলেন; যা সমালোচকদের কাছ থেকে ইতিবাচক প্রতিক্রিয়া অর্জনের পাশাপাশি বাণিজ্যিকভাবে সাফল্য অর্জন করেছিল।
দীপিকা চিখালিয়া

তিনি চলচ্চিত্র "সুন মেরি লায়লা" (১৯৮৩)-তে অভিনয় করার মাধ্যমে চলচ্চিত্র জগতে প্রবেশ করেন; যেখানে তিনি রাজ কিরণের মতো অভিনয়শিল্পীর সাথে অভিনয় করেছিলেন। অতঃপর তিনি রাজেশ খান্নার সাথে ৩টি ব্যবসায়িকভাবে সফল চলচ্চিত্রে অভিনয় করেছিলেন; যেগুলো হলো "রুপয়ে দশ করোড়", "ঘর কা চিরাগ" এবং "খুদাই"। তিনি প্রভুর সাথে "নঙ্গল" (১৯৯২) নামে একটি মালয়ালম চলচ্চিত্রে এবং প্রসেনজিৎ চট্টোপাধ্যায়ের সাথে "আশা ও ভালোবাসা" নামক একটি বাংলা চলচ্চিত্রে অভিনয় করেছেন। তিনি গুজরাতি সুপার স্টার নরেশ কানোদিয়ার বিপরীতে "জোড়ে রহেজো রাজ" এবং "লাজু লখনের" মতো কয়েকটি গুজরাতি চলচ্চিত্রেও অভিনয় করেছেন।
দীপিকা চিখালিয়া রাজ কিরণের বিপরীতে ১৯৮৩ সালে মুক্তিপ্রাপ্ত "সুন মেরি লায়লা" নামক চলচ্চিত্রে প্রধান অভিনেত্রী হিসাবে আত্মপ্রকাশ করেছিলেন, তবে তাঁর প্রথম চলচ্চিত্রটি সফল হলেও তিনি ১৯৮৭ সাল পর্যন্ত প্রথম শ্রেণীর চলচ্চিত্রে অভিনয়ের প্রস্তাব পাননি। দীপিকা ১৯৮৫ সালে জনপ্রিয় টেলিভিশন ধারাবাহিক "দাদা দাদি কি কাহানি"-তে অভিনয় করেছেন। ইতোমধ্যে তিনি "ভগবান দাদা" (১৯৮৬), "কালা ধন্দা গোরে লোগ" (১৯৮৬) এবং "ডুরি" (১৯৮৯)-এর ব্যবসায়িকভাবে অসফল চলচ্চিত্রে অভিনয় করেছেন এবং দ্বিতীয় শ্রেণীর ভৌতিক চলচ্চিত্র "চীখ" (১৯৮৬) এবং "রাত কে অন্ধের মে" (১৯৮৭)-তে প্রধান নায়িকা হিসেবে অভিনয় করেছেন। যা বক্স অফিসে ভালো সাফল্য অর্জন করতে পারেনি।
পরবর্তীতে ১৯৮৭ সালে, তিনি রামনন্দ সাগরের জনপ্রিয় টেলিভিশন ধারাবাহিক "রামায়ণে" দেবী সীতার চরিত্রে অভিনয় করেছিলেন, যা তাঁকে জাতীয় খ্যাতি অর্জন করতে দারুণভাবে সহায়তা করেছিল। অতঃপর তিনি ১৯৮৮ সালে "বিক্রম অর বেতাল", ১৯৮৯ সালে "দ্য সোর্ড অফ টিপু সুলতান" এবং "লব কুশ" এর মতো জনপ্রিয় টেলিভিশন ধারাবাহিকের কেন্দ্রীয় চরিত্রে অভিনয় করেছেন। হিন্দি চলচ্চিত্র জগতে তাঁর জনপ্রিয় চলচ্চিত্রগুলো হলো ১৯৮৯ সালে মুক্তিপ্রাপ্ত "ঘর কা চিরাগ" এবং ১৯৯১ সালে মুক্তিপ্রাপ্ত "রুপয়ে দশ করোড়"; দুটি চলচ্চিত্রেই তিনি রাজেশ খান্নার সাথে অভিনয় করেছিলেন এবং এই চলচ্চিত্র দুটিতে তাঁর চরিত্রটি কম সময়ের জন্য প্রদর্শিত হয়েছিল। অতঃপর তিনি "খুদাই" নামক একটি চলচ্চিত্রে অভিনয় করেছিলেন, যেটি ১৯৯৪ সালে বাণিজ্যিকভাবে ব্যর্থ চলচ্চিত্রের মধ্যে অন্যতম ছিল। ১৯৯০ সালে শঙ্কর নাগের বিপরীতে কেন্দ্রীয় নায়িকা হিসাবে তাঁর কন্নড় চলচ্চিত্রটি বক্স অফিসে বেশ জনপ্রিয় হয়েছিল। এছাড়াও প্রসেনজিৎ চট্টোপাধ্যায়ের বিপরীতে তাঁর বাংলা চলচ্চিত্র "আশা ও ভালোবাসা" (১৯৮৯) এবং প্রভুর বিপরীতে তামিল ছবি "নঙ্গল" ("১৯৯৯") বক্স অফিসে বেশ জনপ্রিয় ছিল।
যামিনী কৃষ্ণমূর্তি

মুঙ্গারা যামিনী কৃষ্ণমূর্তি (জন্ম ২০ ডিসেম্বর ১৯৪০ - ৩ আগস্ট ২০২৪ ) ছিলেন একজন ভরতনাট্যম এবং কুচিপুড়ি ধারার নৃত্যশিল্পী। 
যামিনী কৃষ্ণমূর্তি অন্ধ্র প্রদেশের চিতোর জেলায় মাদানাপল্লিতে জন্মগ্রহণ করেন। তিনি এক অর্ধচন্দ্র রাতে জন্মগ্রহণ করেন, এবং তার ঠাকুরদা তার নাম রাখেন যামিনী "পূর্ণতিলকা", যার অর্থ 'একটা রাতের পূর্ণ ভ্রূ চিহ্ন'। তার ঠাকুরদা একজন স্বনামধন্য উর্দু কবি ছিলেন। পরবর্তীতে তাঁকে তামিলনাডুর চিদম্বরমে আনা হয়। তার মাতৃভাষা হল তেলুগু। 
যামিনী ভরতনাট্যম নৃত্য শিক্ষা করেছিলেন কাঞ্চিপুরম এল্লাপ্পা পিল্লাই, তাঞ্জাবুর কিট্টাপ্পা পিল্লাই ও দণ্ডায়ুধপাণি পিল্লাইয়ের তত্ত্বাবধানে। তিনি কুচিপুড়ি নৃত্যের পাঠ নিয়েছিলেন বেদান্তম লক্ষ্মী নারায়ণ শাস্ত্রী, চিন্তা কৃষ্ণমূর্তি এবং পাসুমার্তি বেণুগোপাল কৃষ্ণশর্মার কাছে। এছাড়া তিনি ওড়িশি নৃত্যশৈলীর তালিম নিয়েছিলেন পঙ্কজ চরণ দাস এবং কেলুচরণ মহাপাত্রের অধীনে।
বহুমুখী প্রতিভাসম্পন্ন যামিনী কর্ণাটকী সংগীতেও শিক্ষালাভ করেছিলেন। এবিষয়ে তার গুরু ছিলেন এম ডি রামানাথন। এবং এমনকি বীণা বাদনও শিক্ষা করেছিলেন কল্পাকম স্বামীনাথনের কাছে।
১৯৫৭ খ্রিস্টাব্দে মাদ্রাজে যামিনী কৃষ্ণমূর্তির অভিষেক হয়েছিল। তিনি তিরুমালা তিরুপতি দেবস্থানম মন্দিরের "আস্থানা নর্তকী" (গৃহ নর্তকী) -এর অনন্য সম্মান পেয়েছেন। কয়েকজন সমালোচকের ধারণা হল যে, যামিনী কৃষ্ণমূর্তির নৃত্যের ছন্দে তার ব্যক্তিত্ব প্রতিফলিত হয়। এছাড়া তিনি কুচিপুড়ি ধারার নৃত্যের 'মশাল বাহক' হিসেবে পরিচিত।
তিনি ভরতনাট্যম এবং কুচিপুডি নৃত্যশৈলীর একজন নেতৃস্থানীয় প্রচারকরূপে নিজের জায়গা করে নিয়েছিলেন। নয়াদিল্লির হাউজ খাসে তার নৃত্যশিক্ষার প্রতিষ্ঠান যামিনী স্কুল অফ ডান্সে তিনি নবীন নৃত্যশল্পীদের শিক্ষা প্রদান করেন।
শিব গণেশ হলেন তার ব্যবস্থাপক।
'আ প্যাশন ফর ডান্স' নামে তার একটা আত্মজীবনী প্রকাশ করেছেন, যে বই পাঠকদের প্রশংসা কুড়িয়েছে। 
যামিনী কৃষ্ণমূর্তি জীবনে বিবাহ বন্ধনে আবদ্ধ হননি।
তার নৃত্যশিল্পীর কর্মজীবন তাঁকে অনেক পুরস্কার এনে দিয়েছে, যেমন, পদ্মশ্রী (১৯৬৮), পদ্মভূষণ (২০০১), এবং পদ্মবিভূষণ (২০১৬), যেগুলো ভারত সরকারের সর্বোচ্চ নাগরিক সম্মান।. ২০১৮ সালের ৮ ই মার্চ মহিলা দিবস উপলক্ষে শম্ভভী স্কুল অফ ডান্সের আয়োজিত 'নায়িকা-এক্সিলেন্স পার্সনিফায়েডে' অনুষ্ঠানে "নাট্য শাস্ত্র" পুরস্কারে তাকে সম্মানিত করা হয়েছিল। তিনি অনুষ্ঠানে 'কন্ট্রিবিউশন অফ ওম্যান টু কুচিপুড়ি' বিষয়ে এক ভাষণ প্রদান করেন। তিনি প্রতীক্ষা কাশি প্রদর্শিত একটা ডিভিডিও প্রকাশ করেন, যিনি হলেন কুচিপুড়ি নৃত্যাঙ্গন সম্ভাবীর শৈল্পিক পরিচালক বৈজয়ন্তী কাশির কন্যা। <br>যামিনী কৃষ্ণমূর্তি ভরতনাট্যম, কুচিপুড়ি এবং ওড়িশি নৃত্যে অসামান্য অবদানের জন্যে অমরাবতী নাট্যোৎসবের পক্ষ থেকে ড. কে চক্রপাণি কর্তৃক ২০১৬ খ্রিস্টাব্দে 'অমরাবতী আজীবন সম্মাননা' সম্মানে ভূষিত করা হয়েছে।
২০২৪ সালের ৩ আগস্ট দিল্লির একটি হাসপাতালে ভরতনাট্যম ও কুচিপুড়ি নৃত্যকলার এই শিল্পীর জীবনাবসান হয়। মৃত্যুকালে তাঁর বয়স হয়েছিল ৮৪ বছর।
রঘুবরণ

রঘুবরণ (১৯৫৮-২০০৮) ভারতের একজন তামিল চলচ্চিত্র অভিনেতা ছিলেন। মূলত তামিল চলচ্চিত্রে অভিনয় করলেও তিনি তেলুগু, কন্নড় এবং মালয়ালম চলচ্চিত্রেও কাজ করেছিলেন, এবং হিন্দি চলচ্চিত্র জগতেও তার পদচারণা ছিলো তবে তিনি তামিল চলচ্চিত্র জগতেই মূলত বেশি পরিচিতি পেয়েছিলেন জগতটিতে বেশি সময় দেওয়ার কারণে।
চলচ্চিত্র ছাড়াও রঘুবরণ তামিল টেলিভিশন নাটকেও অভিনয় করেছিলেন, তার অভিনয় করা নাটক "ওরু মণিদানিন কাদাই" দারুণ জনপ্রিয়তা পেয়েছিলো, নাটকটি সান টিভিতে প্রচারিত হতো। রঘুবরণ নাটকটিতে একজন স্বচ্ছল পুরুষের চরিত্রে অভিনয় করেছিলেন যে নারীসঙ্গের অভাবে প্রতিদিন মদ পান করে, তার অভিনয়, কণ্ঠ, কথা বলার শৈলী, পোশাক, সৌন্দর্য - এগুলো নাটক-দর্শকদেরকে দারুণ আকর্ষিত করেছিলো।
একটি মালয়ালম ভাষার চলচ্চিত্রে রঘুবরণ কাহিনীর প্রয়োজনে সম্পূর্ণ নগ্ন হয়েছিলেন, চলচ্চিত্রটির নাম ছিলো "দাইভাথিন্থে ভিকরুথিকাল", চলচ্চিত্রটি ১৯৯২ সালে মুক্তি পেয়েছিলো এবং এটি ছিলো এম মুকন্দের একই নামের একটি উপন্যাস অবলম্বনে নির্মিত। মালয়ালম চলচ্চিত্রের খ্যাতিমান পরিচালক লেনিন রাজেন্দ্র ছিলেন চলচ্চিত্রটির পরিচালক।
২০০৮ সালে রঘুবরণ হৃদরোগে আক্রান্ত হয়ে মারা যান এবং তামিল চলচ্চিত্রের কিংবদন্তি অভিনেতা রজনীকান্ত রঘুবরণের নিজের সুর করা এবং গাওয়া ছয়টি গান রঘুবরণের সাবেক স্ত্রী রোহিনী (২০০৪ সালে তালাক) এবং পুত্র ঋষি বরণের কাছে তুলে দিয়েছিলেন।
মূলত তামিল চলচ্চিত্রে অভিনয় করলেও রঘুবরণের মাতৃভাষা আসলে ছিলো মালয়ালম।
টিস্কা চোপড়া

টিস্কা চোপড়া (জন্ম: ১লা নভেম্বর ১৯৭৩) হলেন একজন ভারতীয় অভিনেত্রী, লেখিকা এবং চলচ্চিত্র নির্মাতা। তিনি আমির খান, প্রকাশ ঝা, মধুর ভান্ডারকর, অভিনব দেব, নাগেশ কুকুনুর এবং অনুপ সিংয়ের মতো অনেক নামকরা পরিচালকের সাথে বিভিন্ন ভাষায় প্রায় ৪৫টিরও বেশি চলচ্চিত্রে অভিনয় করেছেন। 
তাঁর অভিনীত সবচেয়ে জনপ্রিয় চলচ্চিত্র হচ্ছে "তারে জামিন পর"; যেটি একাডেমি পুরস্কারে ভারতের হয়ে আনুষ্ঠানিকভাবে প্রবেশাধিকার পেয়েছিল। এটি তাঁকে ফিল্মফেয়ার এবং অন্যান্য শীর্ষস্থানীয় পুরস্কারের জন্য মনোনয়ন লাভ করতে সাহায্য করেছে। তাঁর অভিনীত "কিসসা" নামক অন্য আরেকটি চলচ্চিত্র ২০১৩ সালে টরন্টো আন্তর্জাতিক চলচ্চিত্র উৎসবে প্রদর্শন করা হয়েছিল এবং এটি "সেরা এশীয় চলচ্চিত্র" বিভাগে মর্যাদাপূর্ণ নেটপ্যাক (এনইটিপিএসি) পুরস্কার লাভ করেছিল। এই চলচ্চিত্রটি দর্শকদের এবং সমালোচকদের কাছ থেকে অনেক প্রশংসা অর্জন করার পাশাপাশি ২০টিরও বেশি উৎসবে প্রদর্শন করা হয়েছিল। টিস্কা দিল্লি বিশ্ববিদ্যালয় থেকে সাহিত্যে স্নাতকোত্তর সম্পন্ন করেছেন এবং মঞ্চ নাটকে ব্যাপকভাবে কাজ করেছিলেন। তিনি নাসিরউদ্দিন শাহ এবং নাট্য পরিচালক ফিরোজ খানের সাথে কাজ করেছেন। পুলিৎজার পুরস্কারপ্রাপ্ত নাটক "ডিনার উইথ ফ্রেন্ডস"-এ অভিনয় করেছেন, যা আধুনিক বিবাহের অবস্থার ওপর ভিত্তি করে নির্মিত। এই নাটকটি ভারতের পাশাপাশি দক্ষিণ পূর্ব এশিয়া এবং মধ্য প্রাচ্যে জনপ্রিয়তা অর্জন করার পাশাপাশি সমালোচক এবং দর্শক উভয়েরই প্রশংসা কুড়িয়েছিল। একজন বৌদ্ধ ধর্মে বিশ্বাসী টিস্কা লিঙ্গ সমতা, শিশু কন্যা এবং পরিবেশ সম্পর্কিত বিষয়গুলোতে ধারাবাহিকভাবে কাজ করেন। তিনি শিক্ষাব্যবস্থার পুনর্নির্মাণে সহায়তা করতে জাতীয় জ্ঞান কমিশনে স্যাম্ পিট্রডার সাথে কাজ করেছেন।
তাঁর লিখিত বই "এক্টিং স্মার্ট" (হার্পার কলিন্স) একটি সেরা বিক্রিত বই। এটি পরবর্তীতে হিন্দি ভাষায় অনুবাদ করা হয়েছে। টিস্কা "১০এমআই লাভ"-এ (যেটি "এ মিডসামার নাইট'স ড্রিম"-এর ওপর ভিত্তি করে নির্মিত) তাঁর কাজের জন্য নিউ ইয়র্ক ইন্ডিয়ান ফিল্ম ফেস্টিভ্যালে "সেরা অভিনেত্রী" বিভাগে মনোনীত হয়েছিলেন। এই অনুষ্ঠানটি "বেস্ট এনসেম্বল কাস্ট" বিভাগে পুরস্কার লাভ করেছিল। তিনি মর্যাদাপূর্ণ এমএএমআই (মুম্বই একাডেমি অফ মুভিং ইমেজস) চলচ্চিত্র উৎসবে একজন বিচারকের দায়িত্ব পালন করেছেন। "চাটনি" নামক একটি স্বল্পদৈর্ঘ্যের চলচ্চিত্র (যা তিনি লিখেছিলেন এবং তাঁর প্রতিষ্ঠান দ্য ইস্টার্ন ওয়ে-এর অধীনে প্রযোজনা করেছিলেন) "সেরা অভিনেত্রী" এবং "সেরা স্বল্পদৈর্ঘ্যের চলচ্চিত্র" বিভাগে দুটি ফিল্মফেয়ার পুরস্কার লাভ করেছে। তিনি এখন দুটি চলচ্চিত্রের চিত্রনাট্য রচনা করছেন। তাঁর আসন্ন কাজগুলোর মধ্যে রয়েছে: "বায়স্কোপওয়ালা", "৩দেব" এবং "দ্য হাঙ্গরি" (যা উইলিয়াম শেকসপিয়রের নাটক "টাইটাস অ্যান্ড্রোনিকাসের" উপর ভিত্তি করে নির্মিত)। সর্বাধিক সুন্দর এবং আড়ম্বরপূর্ণ অভিনেত্রীদেরর মধ্যে একজন টিস্কা প্রায়শই "সেরা পোশাক পরিহিত" অভিনেত্রীদের তালিকায় থাকেন। তিনি বেশ কয়েকটি স্বনামধন্য প্রতিষ্ঠানের পণ্যের সাথে কাজ করেন; যার মধ্যে তানিশক, টাইটান আইওয়ার, ওলে, হরলিক্স, মার্ক্স অ্যান্ড স্পেন্সার, বাজাজ মোটরস এবং কেলোগস অন্যতম।
বসুন্ধরা দাস

বসুন্ধরা দাস (জন্ম: ২৭শে অক্টোবর ১৯৭৭) হলেন একজন ভারতীয় গায়িকা, অভিনেত্রী, সুরকার, উদ্যোক্তা, বক্তা, গীতিকার এবং পরিবেশকর্মী। তিনি "হে রাম" (তামিল/হিন্দি), "মনসুন ওয়েডিং" (ইংরেজি), "সিটিজেন" (তামিল), "রাবণ প্রভু" (মালয়ালম), লঙ্কেশ প্যাট্রিক (কন্নড়)-এর মতো বেশ কয়েকটি জনপ্রিয় চলচ্চিত্রে অভিনয় করেছেন। বসুন্ধরা এ আর রহমান, বিশাল-শেখর, প্রীতম এবং শঙ্কর এহসান লায়ের মতো খ্যাতনামা সুরকারদের জন্য গান লেখার মাধ্যমে কাজ করেছেন। বসুন্ধরা বর্তমানে বেঙ্গালুরু ভিত্তিক স্টুডিওতে 'দ্য অ্যাকটিভ'-এর জন্য সংগীত রচনার কাজ করে থাকেন। তিনি চ্যানেল ভি "জ্যামিন", ব্রিটিশ ব্রডকাস্টিং কর্পোরেশনের ভারতের জন্য এইচআইভি সচেতনতা সংগীত "হর কদম", "মিশন ওস্তাদ", "আর্য", "গ্লোবাল রিদমস", "নাইলন সাউন্ডজ" এবং সম্প্রতি "শাহ দ্য হুসেন" (যেখানে তিনি সুফি গায়ক মীর মুখতিয়ার আলীর সাথে অ্যালবাম একটি অ্যালবামে কাজ করেছেন) প্রকল্পের মতো একাধিক স্বাধীন প্রকল্পেও অংশ নিয়েছিলেন। "মুদালভান" নামক তামিল চলচ্চিত্রে তাঁর কাজের জন্য তিনি "সেরা নেপথ্য সঙ্গীতশিল্পী (নারী)" বিভাগে ফিল্মফেয়ার পুরস্কার (তামিল) জয়লাভ করেছেন।
বসুন্ধরা দাস ১৯৭৭ সালের ২৭শে অক্টোবর তারিখে ভারতের কর্ণাটকের বেঙ্গালুরুতে জন্মগ্রহণ করেছিলেন। তিনি বেঙ্গালুরুর ক্লুনি কনভেন্ট হাই স্কুল, বেঙ্গালুরুর শ্রী বিদ্যা মন্দির এবং বেঙ্গালুরুর মাউন্ট কারমেল কলেজ হতে অর্থনীতি, পরিসংখ্যান এবং গণিত নিয়ে স্নাতক পরীক্ষায় উত্তীর্ণ হয়েছিলেন। তিনি তাঁর দাদি ইন্দিরা দাসের অধীনে হিন্দুস্তানি ধ্রুপদী সংগীতের প্রশিক্ষণ গ্রহণ শুরু করেছিলেন এবং পরে ললিতা কৈকিনী এবং পণ্ডিত পরমেশ্বর হেগদার অধীনে প্রশিক্ষণ গ্রহণ করেছেন।
তাঁর কলেজের দিনগুলোতে তিনি একটি মেয়েদের গানের দলের প্রধান গায়িকা ছিলেন এবং কলেজের গায়কদলের মধ্যে উচ্চ সপ্তকধারী ছিলেন। একটি সাক্ষাৎকারে তিনি বলেছেন যে, "মঞ্চে আমি যখন প্রথম গান করলাম তখন আমাকে গান গাওয়া নিয়ে অনুৎসাহিত করা হয়েছিল"। তিনি একজন বহুভাষিক; তিনি তামিল, কন্নড়, তেলুগু, ইংরেজি, মালয়ালম এবং স্পেনীয় ভাষায় সাবলীলভাবে কথা বলতে পারেন।
বসুন্ধরা তাঁর দীর্ঘকালীন বন্ধু রবার্তো নারায়ণের সাথে বিবাহ বন্ধনে আবদ্ধ হয়েছেন।
১৯৯৯ সালে, বসুন্ধরা কামাল হাসানের সাথে "হে রাম" নামক চলচ্চিত্রে অভিনয়ের মাধ্যমে অভিনয় জগতে পা রাখেন। অতঃপর তিনি মালয়ালম চলচ্চিত্র "রাওয়ানা প্রভু" তে মোহনলালের সাথে কেন্দ্রীয় চরিত্রে, তামিল চলচ্চিত্র "সিটিজেন"-এ অজিথ কুমারের সাথে এবং কন্নড় চলচ্চিত্রে "লঙ্কেশ প্যাট্রিক" দর্শনের সাথে অভিনয় করেছেন। তিনি মীরা নায়ারের ইংরেজি ভাষার চলচ্চিত্র "মনসুন ওয়েডিং"-এ অভিনয় করেছেন।
ই. গায়ত্রী

ইছাম্পতি গায়ত্রী (নী গায়ত্রী বসন্ত শোবা), "বীণা গায়ত্রী" নামে পরিচিত (জন্ম: ৯ নভেম্বর ১৯৫৯) সনাতন কার্নাতীয় সংগীতের একজন বীণা বাদক। তিনি তামিলনাড়ুর মুখ্যমন্ত্রী, জে.  জয়ললিতা দ্বারা ২০১৩ সালের নভেম্বরে তামিলনাড়ু সংগীত ও চারুকলা বিশ্ববিদ্যালয়ের প্রথম উপাচার্য হিসাবে নিয়োগ প্রাপ্ত হন।
ই. গায়ত্রী ২০০২ সালে সংগীত নাটক আকাদেমি পুরস্কার অর্জন করেন, ১৯৮৪ সালে তামিলনাড়ু সরকারের পক্ষে ডাঃ এমজিআরের কাছ থেকে "কালাইমামণি" পুরস্কার পান এবং ২০১১ সালে মাদ্রাজ ইস্ট এর রোটারি ক্লাব থেকে একটি লাইফটাইম অ্যাচিভমেন্ট অ্যাওয়ার্ড অর্জন করেন। তামিলনাড়ুর মুখ্যমন্ত্রী, জে. জয়ললিতা, ই. গায়ত্রীকে তামিলনাড়ুর চেন্নাই, থিরুভাইয়ারু, মাদুরাই আর কইম্বাটুরে অবস্থিত সরকারি সঙ্গিত কলেজসমূহের অনরারি ডিরেক্টর বানান ২০১১ সালে। ২০১৭ সালে ওয়ার্ল্ড তামিল ইউনিভার্সিটি ই. গায়ত্রীকে ডক্টরেট ডিগ্রি প্রদান করে সম্মানিত করে।তিনি ভালোভাবেই একজন সফল নারী হিসেবে তার পরিশ্রমের প্রতিদান পান।
ই. গায়ত্রী ১৯৫৯ সালের নভেম্বরের ৯ তারিখ কমলা আসওয়াতামা নামে একজন বীণা বিদুষী এবং তেলুগু চলচ্চিত্র জগতের চলচ্চিত্র সংগীত পরিচালক জি. আসওয়থামার নিকট জন্মগ্রহণ করেন। তাঁর বাবা তাঁর নাম গায়ত্রী বসন্ত শোবা রেখেছিলেন।
গায়ত্রী প্রথমে তার পিতা-মাতার অধীনে সঙ্গিত শিখেন। পরবর্তীতে সংগীতা কলানিধি টি. এম. থায়াগারাজন নামক একজন কার্নাতীয় কণ্ঠশিল্পী ও সুরকারের অধীনে প্রশিক্ষণ নেন।গায়ত্রী তার কেরিয়ার শুরু করেছিলেন ৯ বছর বয়সে যখন শ্রী পার্থসারথী স্বামী সভা, ত্রিপলিকান তাকে ১৯৬৮ সালে তাদের সেন্ট ত্যাগরাজ উৎসবের অনুষ্ঠানের জন্য আমন্ত্রণ জানান। সময় যেতে যেতে গায়ত্রী ভারত এবং বিদেশের বিভিন্ন পুরস্কার ও উপাধি অর্জন করে নেন। গায়ত্রী বহু অ্যালবাম প্রকাশ করেছেন এবং সেগুলো অত্যন্ত জনপ্রিয় হয়েছে। ২০১১ সালে তামিলনাড়ুর মুখ্যমন্ত্রী, জে. জয়ললিতা, তামিলনাড়ু সরকারী সংগীত কলেজসমূহের (চেন্নাই, তিরুভাইয়ারু, মাদুরাই এবং কোয়েম্বাটুরে) সম্মানিত পরিচালক হিসাবে তাকে নিযুক্ত করেন। ২০১৭ সালে ওয়ার্ল্ড তামিল ইউনিভার্সিটি ই. গায়ত্রীকে ডক্টরেট ডিগ্রি প্রদান করে সম্মানিত করে। স্পষ্টত জে. জয়ললিতা তার ক্যারিয়ারের সফলতার পিছনে ইতিবাচক ভূমিকা রাখেন।
এসব ছাড়াও তিনি বিদেশে, যেমন আমেরিকা যুক্তরাষ্ট্র, যুক্তরাজ্য, ফ্রান্স, জার্মানি, সিঙ্গাপুর এবং মালয়েশিয়ায় অভিনয় করেছেন। তিনি সুরকার এ. আর. রহমান-এর 'জানা গানা মানা' সংগীত ট্র্যাকে ভারতের বহু নামী শিল্পীদের মধ্যে অন্যতম ছিলেন।
তিনি যেসব পুরস্কারপ্রাপ্ত হয়েছেন তা নিম্নরুপঃ
জুবায়ের সিদ্দিকী

ব্রিগেডিয়ার জেনারেল (অবসরপ্রাপ্ত) জুবায়ের সিদ্দিকী এমডিএস, এনডিসি, পিএসসি (৯ মার্চ ১৯৪৯ - ২৫ মার্চ ২০২০) হলেন বাংলাদেশ সেনাবাহিনীর একজন অবসরপ্রাপ্ত ব্রিগেডিয়ার জেনারেল, শিক্ষাবিদ ও কলামিস্ট। তিনি বাংলাদেশ চা বোর্ডের চেয়ারম্যান হিসাবে দায়িত্ব পালন করেন।
জুবায়ের সিদ্দিকী ১৯৪৯ সালের ৯ মার্চ তত্‌কালীন পূর্ব পাকিস্তানের (বর্তমান: বাংলাদেশ) সিলেট জেলার বালাগঞ্জ উপজেলার পাঁচপাড়া গ্রামে জন্মগ্রহণ করেন। তার পিতা শাহ তজম্মুল আলী সিদ্দিকী ছিলেন দূর্গাকুমার পাঠশালার প্রধান শিক্ষক এবং মাতা মরিয়ামুন্নেছা চৌধুরী ছিলেন গৃহবধূ। ৫ভাই ও ৪ বোনের মধ্যে তিনি ছিলেন ২য়।
তিনি ১৯৬৪ সালে দি এইডেড হাই স্কুল থেকে এসএসসি ও ১৯৬৬ সালে এম সি কলেজ থেকে এইচএসসি পাশ করেন এবং পরবর্তী সময়ে মিরপুর স্টাফ কলেজ থেকে পিএসসি, চীনের ন্যাশনাল ডিফেন্স কলেজ থেকে এনডিইউ এবং জাতীয় বিশ্ববিদ্যালয় থেকে প্রথম বিভাগে মাস্টার্স ইন ডিফেন্স স্টাডিজ ডিগ্রি লাভ করেন।
মেহতাব (অভিনেত্রী)

মেহতাব (১৯১৮ – ১৯৯৭) হিন্দি এবং উর্দু চলচ্চিত্রের একজন ভারতীয় অভিনেত্রী যিনি ১৯২৮ থেকে ১৯৬৯ সাল পর্যন্ত কাজ করেছিলেন। তিনি গুজরাতের শচীন অঞ্চলের এক মুসলিম পরিবারে জন্মগ্রহণ করেছিলেন। জন্মের সময় তাঁর নাম রাখা হয়েছিল নাজমা। তাঁর বাবা, নবাব সিদি ইব্রাহিম মোহাম্মদ ইয়াকুত খান তৃতীয়, গুজরাত রাজ্যের সুরতের নিকটবর্তী শচীনের নবাব ছিলেন। ১৯২০-এর দশকের শেষদিকে, তিনি "সেকেন্ড ওয়াইফ" (১৯২৮), "ইন্দিরা বি. এ." (১৯২৯) এবং "জয়ন্ত" (১৯২৯)-এর মতো বেশ কয়েকটি চলচ্চিত্রের ছোট চরিত্রে অভিনয় করেছেন। অতঃপর ১৯৩২ সালে মুক্তিপ্রাপ্ত "বীর কুনাল" নামক একটি হিন্দি চলচ্চিত্রে আশরাফ খানের বিপরীতে কেন্দ্রীয় চরিত্রে তিনি অভিনয় করেছিলেন। প্রায় এক দশক ধরে মূলত অ্যাকশন ভিত্তিক চরিত্রে অভিনয় করার পরে, তিনি কিদার শর্মা পরিচালিত "চিত্রলেখা" (১৯৪১) নামক চলচ্চিত্রে তাঁর স্নানের দৃশ্যের কারণে দর্শকের নজর কাড়ার পাশাপাশি খ্যাতি অর্জন করেছিলেন। 
তিনি তাঁর প্রারম্ভিক সহশিল্পী আশরাফ খানের সাথে বিবাহ বন্ধনে আবদ্ধ হয়েছিলেন; যাঁর সাথে তাঁর একটি পুত্র সন্তান ছিল। পরে তাঁদের বিবাহ বিচ্ছেদ ঘটে এবং তিনি ১৯৪৬ সালে শোহরাব মোদীকে বিয়ে করেন। মোদী তাঁকে ঐতিহাসিক নাটক "ঝাঁসি কি রানী" (১৯৫৩)-তে কাজ করার সুযোগ করে দিয়েছিলেন, যেটি মনোরম দৃশ্য এবং দৃষ্টিনন্দন সেট থাকা সত্ত্বেও জনপ্রিয়তা অর্জন করতে পারেনি। তিনি ১৯৫৩ সালের পরে মোদীর "সময় বড়া বলবান" (১৯৬৯)-এ একজন শিল্পীর চরিত্রে অভিনয় করার পর চলচ্চিত্র জগত থেকে বিদায় নেন। তিনি ১৯৯৭ সালের ১০ই এপ্রিল তারিখে মুম্বইয়ে মারা যান। 
মেহতাব ১৯৩০ সালে মুক্তিপ্রাপ্ত "কমল-এ-শমশীর" নামক চলচ্চিত্রে ডব্লিউ. এম. খানের সাথে অভিনয় করেছিলেন, এই চলচ্চিত্রটি তাঁর মা এক্সেলসিয়র ফিল্ম কোম্পানির অধীনে প্রযোজনা করেছিলেন। তাঁর অন্যান্য চলচ্চিত্রগুলোর মধ্যে "হামারা হিন্দুস্তান" (১৯৩০) অন্যতম, যেটি একটি নির্বাক চলচ্চিত্র। এই চলচ্চিত্রে তাঁর সাথে রুবি মায়ার্স, জল মার্চেন্ট এবং মাজহার খান অভিনয় করেছেন। তিনি বেশ কয়েকজন পরিচালকের অধীনে শারদা ফিল্ম কোম্পানির প্রযোজনায় বেশ কয়েকটি অ্যাকশন চরিত্রে অভিনয় করেছিলেন। অবশেষে ১৯৩২ সালে, তিনি ভারতীয় আর্ট প্রোডাকশনের ব্যানারে "বীর কুনাল" নামক চলচ্চিত্রে প্রধান নারী চরিত্রে অভিনয় করেছিলেন; এই চলচ্চিত্রে তিনি আশরাফ খানের বিপরীতে (যাঁর সাথে তিনি বিবাহ করার পর বিচ্ছিন্ন হয়েছিলেন) অভিনয় করেছিলেন। 
১৯৪৪ সালে, "পরখ" নামক হিন্দি চলচ্চিত্রে তাঁর অভিনয়ের জন্য তিনি ৮ম বার্ষিক বিএফজেএ পুরস্কার অনুষ্ঠানে "সেরা অভিনেত্রী" বিভাগে পুরস্কার লাভ করেছিলেন।
কারিশমা আলী

কারিশমা আলী হলেন এক ২১ বছর বয়সী পাকিস্তানি ফুটবলার।তিনি তার নিজের শহর খাইবার-পাখতুনখুয়ার চিত্রলের প্রথম মেয়ে এবং তিনি জাতীয় ও আন্তর্জাতিক স্তরে দেশের প্রতিনিধিত্ব করেছেন। ২০১৬ সালে, আলী দুবাইইয়ে অনুষ্ঠিত জুবিলি গেমসে পাকিস্তানের হয়ে প্রতিনিধিত্ব করেছিলেন এবং তিনি ২০১৭ সালে অস্ট্রেলিয়ান ফুটবল লীগে বিশ্বকাপে অংশ নেওয়া প্রথম পাকিস্তানি মহিলা দলের সদস্য। এছাড়া তিনি চিত্রাল মহিলা স্পোটস ক্লাবের প্রতিষ্ঠাতা। 
২০১৯ সালে, তিনি ফোর্বস ৩০ অনূর্ধ্ব ৩০ এশিয়াদের তালিকাতে তালিকাভুক্ত হয়েছিলেন। এই তালিকায় তরুণদের নতুনত্ব এবং উদ্যোক্তার জন্য বেছে নেওয়া হয়েছিল তাকে। আলী ২০১৯ সালে মিলান ফ্যাশন উইকে হাঁটা-হাটি করেছিলেন। যখন হাইতিয়ান-ইতালিয়ান নকশাকার স্টেলা জাঁ চিত্রাল এবং কালশ থেকে সাংস্কৃতিক তাদের উপাদানগুলিকে নিয়ে তার প্রতিষ্ঠিত একটি হস্তশিল্প কেন্দ্রে সংহত করে কারুশিল্পীদের সহযোগিতা করেছিলেন। 
করিশমা চিত্রালের বাসিন্দা। তিনি অল্প বয়স থেকেই ফুটবল খেলা শুরু করেছিলেন। তিনি ১৫ বছর বয়স থেকেই ফুটবলার হবার জন্য পেশাদারভাবে প্রশিক্ষণ পেয়েছেন।
তিনি জাতীয় এবং আন্তর্জাতিক টুর্নামেন্টে খেলছেন। ২০১৬ সালে, তিনি দুবাই জুবিলি গেমসে রৌপ্য পদক জিতেছিলেন। ২০১৩ সালে অস্ট্রেলিয়ান ফুটবল লীগ বিশ্বকাপে তিনি প্রথম পাকিস্তানের প্রতিনিধিত্বকারী মহিলা দলের সদস্য ছিলেন।
এপ্রিল ২০১৯ পর্যন্ত, তিনি লন্ডন বিশ্ববিদ্যালয় থেকে ব্যবসায় প্রশাসনে স্নাতক ডিগ্রি অর্জন করছেন। 
কারিশমা চিত্রালে ওমেন স্পোর্টস ক্লাব প্রতিষ্ঠা করেছেন। এটি চিত্রালের প্রথম মহিলা ক্রীড়া ক্লাব। ২০১৮ সালে খোলা ক্লাবটিতে ৬০ জন মহিলা সদস্য ছিল। যারা ফুটবল এবং অন্যান্য খেলাধুলার জন্য প্রশিক্ষণপ্রাপ্ত হন। এছাড়া আলী চিত্রাল মহিলা হস্তশিল্প কেন্দ্রের প্রতিষ্ঠাতা। 
২০১২ সালে হাইতিয়ান-ইতালিয়ান নকশাকার স্টেলা জিন তার সংগ্রহশালার ল্যাবরেটরি অফ নেশনসের অংশ হিসাবে পাকিস্তান ভ্রমণ করেছিলেন। যেখানে নকশাকার ইতালি এবং এর নয়টি উদ্দেশ্য নিয়ে বিভিন্ন যায়গায় গন্তব্যে করে তার ব্যবধান ঘটাতে চেয়েছিলেন। যার মধ্যে একটি পাকিস্তান ছিল। উদ্দেশ্য ছিল জাতিসংঘের কৌশলগত উন্নয়নের লক্ষ্যগুলি প্রচার এবং গ্রামীণ অঞ্চল থেকে নারীদের ক্ষমতায়ন করা। পাকিস্তানে, জিন চিত্রাল এবং কলাশ অঞ্চল থেকে ঐতিহ্যবাহী সূচিকর্ম ব্যবহার করে নকশা তৈরিতে কারিশমা আলীর সাথে সহযোগিতা করেছিলেন। জিন কালাশ উপত্যকায়ও ভ্রমণ করেছিলেন, যেখানে তিনি আলি প্রতিষ্ঠিত চিত্রাল মহিলা হস্তশিল্প কেন্দ্রের মহিলাদের সাথে দেখা করেছিলেন। জিন তার সংগ্রহে থাকা বিভিন্ন জিনিস ব্যবহার করেছিলেন। যেগুলো "ভোগ ম্যাগাজিনে দেখানো" হয়েছিল। কেন্দ্রটির ছত্রিশ জন মহিলা ৪০০ মিটার সূচিকর্ম তৈরি করেছিলেন।
মিলান ফ্যাশন উইক ২০১৯ সালে আলী সহযোগিতামূলক প্রকল্পের তৈরি একটি র‌্যাম্পে হাঁটেন। পরে তিনি এই সংগ্রহশালার অপরিহার্য অঙ্গ হিসাবে উত্তর অঞ্চলে পাকিস্তানের মহিলাদের দ্বারা করা সূচিকর্মকে ব্যবহার করে সংস্কৃতির প্রতি আন্তরিক শ্রদ্ধা জানানোর জন্য ধন্যবাদ জানান
জাঙ্গালিয়া ইউনিয়ন, পাকুন্দিয়া

জাঙ্গালিয়া ইউনিয়ন বাংলদেশের ঢাকা বিভাগের কিশোরগঞ্জ জেলার পাকুন্দিয়া উপজেলার একটি ইউনিয়ন।
শিক্ষার হার : ৭৫%
শিক্ষা প্রতিষ্ঠান
তারাকান্দি উচ্চ বিদ্যালয় 
চরটেকী গার্লস স্কুল এন্ড কলেজ
চরকাওনা বহুমুখী উচ্চ বিদ্যালয় 
জাঙ্গালিয়া ইউনিয়ন উচ্চ মাধ‍্যমিক বিদ‍্যালয়
দগদগা ইসলামিয়া কিন্ডারগার্টন এন্ড জুনিয়র স্কুল
তারাকান্দি মডেল টেকনিক্যাল স্কুল
চরকাওনা কারিগরি স্কুল এন্ড কলেজ
তারাকান্দি সিনিয়র ফাজিল মাদ্রাসা 
কাজী হাটি হাফিজিয়া মাদ্রাসা 
বর্তমান চেয়ারম্যান - বুলবুল আহমেদ
চণ্ডীপাশা ইউনিয়ন, পাকুন্দিয়া

চন্ডিপাশা ইউনিয়ন বাংলদেশের ঢাকা বিভাগের কিশোরগঞ্জ জেলার পাকুন্দিয়া উপজেলার একটি ইউনিয়ন।
১|কোদালিয়া
২|চিলাকাড়া
৩|শৈলজানী 
৪|বড় আজলদী 
৫|আগরপাট্টা 
৬|ষাটকাহন
৭| চন্ডিপাশা
৮|ঘাগড়া
মোট আয়তন - ৩৩৪৪ মোট জনসখ্যা - ২১১৩৯
শিক্ষার হার :
শিক্ষা প্রতিষ্ঠান
১। কোদালিয়া সহরুল্লাহ ইসলামিয়া উচ্চ বিদ্যালয় (স্থাপিত-১৯১০সন)
২।বাহরাম খাঁন পাড়া জে কে বহুমুখী উচ্চ বিদ্যালয় (স্থাপিত -১৯৬৫ সন)
মাদ্রাসা
১।শৈলজানী আলিম মাদ্রাসা (স্থাপিত-১৯৮১ সন)
২।চিলাকাড়া রাশিদিয়া বালিকা মাদ্রাসা(স্থাপিত-১৯৮৬)
বর্তমান চেয়ারম্যান-
চরফরাদি ইউনিয়ন

চরফরাদি ইউনিয়ন বাংলদেশের ঢাকা বিভাগের কিশোরগঞ্জ জেলার পাকুন্দিয়া উপজেলার একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
এগারসিন্দুর ইউনিয়ন

এগারসিন্দুর ইউনিয়ন বাংলদেশের ঢাকা বিভাগের কিশোরগঞ্জ জেলার পাকুন্দিয়া উপজেলার একটি ইউনিয়ন।
এটা বহ্মপুএ নদীর তীরে অবস্থিত।যা পাকুন্দিয়া উপজেলা থেকে ১২ কিঃ মি দক্ষিণে অবস্থিত।এগারেসিন্দুর ইউনিয়নের পশ্চিম উত্তর কোনায় ময়মেনসিংহ জেলা দক্ষিণ পশ্চিম কোনায় গাজিপুর জেলা, এবং পূর্ব দক্ষিণ কোনায় নরসিংদী জেলা অবস্থিত।
আয়তন ১৪.৭০ বর্গ কিলোমিটার।
৩৫,২৮৮ জন ( ২০১১ সালের আদমশুমারী অনুযায়ী )
শিক্ষার হার :৮২℅
শিক্ষা প্রতিষ্ঠান
এগারসিন্দুর সিনিয়র আলিম মাদ্রাসা।
হাজী জাফর আলী কলেজ।
বারাবর সিনিয়র মাদ্রাসা।
মঠখোলা বহুমুখী উ্চ্চ বিদ্যালয়।
আসিয়া বারি আদর্শ বিদ্যালয়।
বাহাদিয়া উচৃচ বিদ্যালয়।
এগারোসিন্দুর ইশাঁ খা উচ্চ বিদ্যালয়।
মজিতপুর বালিকা দাখিল মাদ্রাসা।
বারো ভুইয়ার প্রধান ইশাঁ খাঁ দুর্গ
বারো ভূইয়াঁদের অন্যতম সোনারগাঁর শাসক ঈসা খাঁর দুর্গ হিসাবে পরিচিত এগারসিন্দুর পাকুন্দিয়ার ঐতিহাসিক স্থান।
এছাড়া রয়েছেঃ
শেখ সাদী মসজিদ
বেবুদ রাজার দীঘি।
আংটি চুড়ার বিল।
শাহ মাহমুদ মসজিদ।
খামা বিল।
শঙ্খ নদী
হোসেন্দী ইউনিয়ন, পাকুন্দিয়া

হোসেন্দী ইউনিয়ন বাংলদেশের ঢাকা বিভাগের কিশোরগঞ্জ জেলার পাকুন্দিয়া উপজেলার একটি ইউনিয়ন।
শিক্ষার হার :
শিক্ষা প্রতিষ্ঠান
১.বীর মুক্তিযোদ্ধা কমান্ডার মোহাম্মদ মোজাম্মেলুর রহমান। উনি ১৯৭১ সালে বিভিন্ন যুদ্ধে বীরত্বের সাথে নেতৃত্ব দিয়েছেন। উনি ছিলেন পাকুন্দিয়া মুক্তিযোদ্ধা কমান্ড কাউন্সিলের প্রথম কমান্ডার। উনি উনার ব্যক্তিত্বের জন্য অনেক মানুষের মনে জায়গা করে নিয়েছেন। উনি যুদ্ধ পরবর্তী সময়ে সরকারি অনেক বড় বড় পদে নিয়োগের সুযোগ ত্যাগ করে নিজ এলাকার মানুষের শিক্ষার কথা চিন্তা করে নিজের এলাকাতেই থেকে গেছেন এবং হোসেন্দী উচ্চ বিদ্যালয়ে উনি শিক্ষকতা করেছেন৷ উনার চাকরি ত্যাগের বিষয়ে সবচেয়ে বড় উদাহরণ হলো, উনাকে আর্মিতে যোগ দেওয়ার জন্যে মেজর জেনারেল শফিউল্লাহ কয়েকবার চিঠি দিয়েছিলেন। তাই উনার(শফিউল্লাহ সাহেবের) সম্মানার্থে উনার সাথে দেখা করতে গিয়ে স্যার(মুজাম স্যার) শফিউল্লাহ সাহেবকে বললেন "আমি এমন হাজার হাজার অফিসার তৈরী করবো আমার এলাকায়। আমার এলাকার মানুষের শিক্ষার মান ভালো করার লক্ষ্যে আমি কাজ করবো।" তারপর মেজর জেনারেল শফিউল্লাহ সাহেব উনাকে উনার সিদ্ধান্ত পরিবর্তন করে আর্মিতে যোগ দিতে বললেন। স্যার তখন চলে আসছিলেন। এমন সময় আর্মির কিছু সৈনিক স্যারকে গেইটেও বাধা দিলো। এবং দ্বিতীয় বার মেজর জেনারেল শফিউল্লাহ সাহেবের কক্ষে উনাকে নিয়ে যাওয়া হলো। তাও উনি একই কথা বললেন। তিনি বললেন "আমার মতো যুদ্ধকালীন কমান্ডারের অধীনে যারা যুদ্ধ করেছে, এমন মুক্তিযোদ্ধা অনেকেই আর্মিতে যুদ্ধের পরপরই যোগ দিয়েছে। যারা আমার আগে যুগ দিয়েছে তারা আমার সিনিয়র হয়ে গেছে। কিন্তু যুদ্ধ চলাকালীন কমান্ডার আমি। আমি আর্মিতে যোগ দিলে তাদের স্যালুট দিতে হবে। কিন্তু আমি যদি শিক্ষকতা পেশায় থাকি। এমন অনেক আর্মি অফিসার আমার ছাত্রদের মধ্যে তৈরী হবে, অনেক ডাক্তার, ইঞ্জিনিয়ার, সরকারি বড় কর্মকর্তা তৈরী হবে যারা আমাকে স্যালুট দিবে। আমার জন্যে এর থেকে গর্বের আর কিছু হবেনা। আমাকে আমার পেশায় থাকতে দিন। আমি যেন হাজার হাজার ছেলে মেয়েদের অফিসার বানানোর কাজ করতে পারি। দোয়া করবেন আমার জন্য।" 
২. খান বাহাদুর ইসমাঈল, উনি বৃহত্তর ময়মনসিংহ(তৎকালিন মোমেনশাহী) এর প্রথম মুসলিম গ্রেজুয়েট। এবং বৃহিত্তর ময়মনসিংহের জেলা পরিষদের প্রথম নির্বাচিত চেয়ারম্যান। মুসলিমদের জন্য উনি ছিলেন একজন আদর্শ ব্যক্তি, অনুকরণীয়, অনুসরণীয়। উনি ছিলেন বৃহত্তর ময়মনসিংহের গর্ব। উনার উপাধি ছিলো "মুকুটহীন সম্রাট"। কারণ হিসেবে বলা হয়, শিক্ষা দিক্ষা এবং রাজনীতিতে উনার অনেক অবদান থাকার পরো উনি কখনো মন্ত্রী হতে পারেননি। উনার ঘনিষ্ঠ বন্ধু ছিলেন শের-ই-বাংলা এ.কে. ফজলুল হক। শের-ই-বাংলা এ.কে. ফজলুল হক একবার খান বাহাদুর ইসমাইলের দাওয়াতে হোসেন্দীতে সফর করেন। সফরকালে উনি হোসেন্দী মুন্সিবাড়ি (খান বাহাদুর ইসমাইলের বাড়ি) তে তিন রাত থাকেন। তখন ইসমাইল সাহেবের অনুরোধে হক সাহেব একটা স্কুলের অনুমোদন দিতে রাজি হন। ইসমাঈল সাহেবের প্রতি হক সাহেবের বন্ধুত্বের নিদর্শন হিসেবে হোসেন্দী উচ্চ বিদ্যালয়ের অনুমোদন হয়। হোসেন্দী উচ্চ বিদ্যালয়ের পুরাতন নথিতেও শের-ই-বাংলা এ.কে ফজলুল হক সাহেবের সেই ঐতিহাসিক সফরের কিছু ক্ষুদ্র মুহূর্ত নথিবদ্ধ করা রয়েছে। খান বাহাদুর ইসমাইল সাহেবের এই পদক্ষেপের জন্য ১৯৩৯ সালে হোসেন্দীর বুকে প্রতিষ্ঠিত হয়েছিলো হোসেন্দী উচ্চ বিদ্যালয়।
বর্তমান চেয়ারম্যান-
বুরুদিয়া ইউনিয়ন

বুরুদিয়া ইউনিয়ন বাংলদেশের ঢাকা বিভাগের কিশোরগঞ্জ জেলার পাকুন্দিয়া উপজেলার একটি ইউনিয়ন।
ইউনিয়নটি পুরাতন ব্রাহ্মপুত্র নদের তীরে অবস্থিত। যার উত্তরে পাটুয়াভাঙ্গা ও হোসেন্দী ইউনিয়ন। পশ্চিমে এগারোসিন্দুর ইউনিয়ন। পূর্বে কটিয়াদি উপজেলা। দক্ষিনে নরসিংদী জেলা যা পুরাতন ব্রাহ্মপুত্র নদ দিয়ে ভাগ হয়েছে।
আলমদি, কন্দরপদি, মোল্লাদি, কাহেতারদিয়া, কাগারচর, নরপতি, মিরদী, পুটিয়া, দিগাম্বর্দী, মান্দারকান্দি, বুরুদিয়া, পাবদা, বেলদী, বেজুরদিয়া, সালুয়াদি।
এ ইউনিয়নে প্রাথমিক বিদ্যালয়, মাধ্যমিক বিদ্যালয়, মাদ্রাসা, কিন্ডারগার্টেনসহ একাধিক শিক্ষা প্রতিষ্ঠান রয়েছে।
নারান্দী ইউনিয়ন

নারান্দী ইউনিয়ন বাংলাদেশের ঢাকা বিভাগের কিশোরগঞ্জ জেলার পাকুন্দিয়া উপজেলার একটি ইউনিয়ন।
সরকারী হিসেব অনুযায়ী উক্ত ইউনিয়নের জনসংখ্যা ১৯৯৫৫ জন।
ইউনিয়ন স্বাস্থ্য কেন্দ্র
৭নং নারান্দী ইউনিয়ন  স্বাস্থ্য কেন্দ্র রয়েছে ১টি যা পোড়াবাড়ীয়া মেলা বাজারের পূর্ব পাশে অবস্থিত
শিক্ষার হার:
শিক্ষা প্রতিষ্ঠান:
কলেজসমূহ:
উচ্চ বিদ্যালয়সমূহ:
আওরঙ্গজেব মসজিদ: পাকুন্দিয়া উপজেলার নারান্দি ইউনিয়নের সালংকা গ্রামে এ মসজিদটি অবস্থিত। সুরকী জমানো ও বড় বড় পাথরের তৈরী এ মসজিদটি আনুমানিক সপ্তদশ শতাব্দীর প্রথম দিকে নির্মিত হয়েছিল। এক গম্বুজ বিশিষ্ট মসজিদটির চূড়ায় ৪টি পিতলের কলসী, দুটি দরজা ও প্রশস্ত বারান্দা রয়েছে। সামনের প্রবেশদ্বারে ফার্সী ভাষায় উৎকীর্ণ একটি সুন্দর শিলালিপি রয়েছে। প্রাচীন বাংলা লিখন পদ্ধতিতে চূড়ায় বড় কলসীর গায়ে হরে কৃষ্ণ ও হরি লেখা ছিল। কেউ বলেন প্রাথমিক অবস্থায় হিন্দু দেবালয় ছিল এবং পরে ইসলাম বিজেতা কেউ এসে মসজিদে রূপান্তরিত করেন। প্রাচীন সুবৃহৎ এ মসজিদটি ভগ্ন ও জীর্ণ অবস্থায় আজো কালের প্রহর গুণছে। এ মসজিদের গায়ে আরবী ভাষায় লিখিত শিলা লিপিতে যা উৎকীর্ণ আছে তার বঙ্গানুবাদ- “পরম করুণাময় ও কৃপানিধান আল্লাহর নামে আরম্ভ করিতেছি, আল্লাহ ছাড়া আর কোন উপাস্য নাই। মোহাম্মদ আল্লাহর রাসূল। আমার পাঁচজন আছেন, আমি তাদের নামে উলাউঠার (অবাদেবী) গরম নিভাইব। সেই পাঁচজন এই- মোস্তফা, মুরতজা, অবনা, হুমা এবং ফাতেমা ….. (শিলা লিপির শেষ ছত্র দু’টি ফারসীতে লিখিত এবং অস্পষ্ট)।
পোড়াবাড়ীয়া মেলা:<br>পাকুন্দিয়া উপজেলার পোড়াবাড়ীয়া নামক স্থানে প্রতি বছর পহেলা বৈশাখ থেকে প্রায় সপ্তাহ ব্যাপী মেলা বসে। এ কারণে পোড়াবাড়ীয়া নামটি ঐতিহাসিক স্থানের মতই সর্বস্তরে একটি সু-পরিচিত নাম। এ উপজেলার পার্শ্ববর্তী ও দূরদূরান্তের জেলা হতে আগত বৃহৎ এলাকার গ্রামীণ চেতনায় সমৃদ্ধ মানুষ দীর্ঘ প্রতিক্ষার পর প্রতি বছর এ মেলায় প্রাণের উচ্ছাসে মেতে উঠে। জনশ্রুতি আছে যে, মধ্যযুগে এ এলাকার হিন্দু ধর্মালম্বীগণ চিল পাখিকে দেবতা গণ্যে পোড়াবাড়ী নামক স্থানে প্রতি বছর পহেলা বৈশাখে চিল পূজা করত এবং এ পূজায় হাজার হাজার লোকের সমাগম ঘটত। জন সমাগমের কারণে জায়গাটায় মেলায় রূপ নিত। এখন এখানে আর চিল পূজা হয় না, তবে কালের আবর্তে গণমানুষের প্রাণের আবেগী চাহিদার প্রেক্ষিতে মেলার কলেবর বৃদ্ধি পায় এবং পাকুন্দিয়া তথা কিশোরগঞ্জ, নরসিংদী, গাজীপুর, ময়মনসিংহসহ দূর দূরান্তের মানুষের নিকট বিশাল গ্রামীণ মেলা হিসেবে পরিচিতি লাভ করে।
এ মেলায় কাঠের আসবাবপত্র, মাটির পুতুল, খেলনা, মিষ্টান্ন, জিলাপী, মোয়া প্রভৃতি দ্রব্যাদি ক্রয়-বিক্রয়ের ধুম পড়ে যায়। পাশাপাশি চিত্ত বিনোদনের মধ্যে-চরকি, বাউল গানের আসর বসে। এ মেলার সাথে জড়িয়ে আছে মানুষের অনুভূতির আবেগময় সম্পর্ক। মেলা শুরুর আগেই এ এলাকার মেয়ে জামাইগণ বেড়াতে আসেন, শ্বশুড় বাড়ীর লোকজন তাঁর হাতে টাকা দেন। এ টাকা দেওয়াকে এখানে বলা হয়ে থাকে পর্বী। জামাইবাবু পর্বী বা পরবী নিয়ে মেলায় যায়। মেলা উপলক্ষ্যে আশপাশের গ্রামগুলোতে উৎসবের আমেজ বিরাজ করে।
বর্তমান চেয়ারম্যান-- জনাব মোসলেহ উদ্দিন
পাটুয়াভাঙ্গা ইউনিয়ন

পাটুয়াভাঙ্গা ইউনিয়ন বাংলদেশের ঢাকা বিভাগের কিশোরগঞ্জ জেলার পাকুন্দিয়া উপজেলার একটি ইউনিয়ন।
গ্রাম সমূহ
সাটিয়াদী, হোসেন্দী, নয়াপাড়া, পরকান্দা, বামনকুনী, পবনখালী, মহিষবেড়, মহিষকান্দা, ভিটিপাড়া, বাগপাড়া, আউলিয়াপাড়া, চকদিগা, কলাদিয়া, মাছিমপুর, শিমুলিয়া, চন্তিপাড়া, কুমরী, পূর্ব কুমরী, রুপসা, মসূয়া, আহুতিয়া, জুনাইল, মাইজহাটি, বিশুহাটি, আদর্শপাড়া, পাঁচলগোটা, জড়িরপাড়, বন্দিগাহ, পাড়িয়াপাড়া।
আয়তন:- ৯.৬১৭ বর্গমাইল / ৬১৫৫ একর।
মৌজার সংখ্যা:- ১০টি
গ্রামের সংখ্যা:-৩৪টি
খানার সংখ্যা :-৭৩৯৩টি
জনসংখ্যা:- ৩৩,৮৯২ জন।(পুরুষ-১৬৩৭৪জন ; মহিলা-১৭৫১৮জন)
শিক্ষার হার :
শিক্ষা প্রতিষ্ঠান
!ক্রমিক
!নাম
!মেয়াদ
সুখিয়া ইউনিয়ন

সুখিয়া ইউনিয়ন বাংলদেশের ঢাকা বিভাগের কিশোরগঞ্জ জেলার পাকুন্দিয়া উপজেলার একটি ইউনিয়ন। এর প্রশাসনিক নাম ১০ নং সুখিয়া ইউনিয়ন পরিষদ।
উত্তরে হোসেনপুর উপজেলার শাহেদল ইউনিয়নের গলাচিপা, দক্ষিণে জাঙ্গালিয়া ইউনিয়নের তারাকান্দি পূর্বে চন্ডিপাশা ও পশ্চিমে জাঙ্গালিয়া, দক্ষিণ-পূর্ব দিকে নারান্দি ইউনিয়ন এর পোড়াবাড়িয়া এবং পাকুন্দিয়া পৌরসভার শ্রীরামদি‌।
ইউনিয়নটি ১৩টি গ্রাম নিয়ে গঠিত।
ইউনিয়নটির ২৬.৩৮ বর্গ কিলোমিটার। জনসংখ্যা- ২৪,৬৩৩ জন।
এ ইউনিয়নের শিক্ষার হার: ৩২.২৪%।
বর্তমান চেয়ারম্যান-
লীলা মিশ্র

লীলা মিশ্র (১লা জানুয়ারি ১৯০৮ – ১৭ই জানুয়ারি ১৯৮৮) একজন ভারতীয় চলচ্চিত্র অভিনেত্রী ছিলেন। তিনি পাঁচ দশক ধরে ২০০টিরও বেশি হিন্দি চলচ্চিত্রে একজন পার্শ্বচরিত্র শিল্পী হিসাবে কাজ করে গেছেন এবং খালা (চাচি বা মাসি)-এর মতো বাঁধাধরা চরিত্রে অভিনয় করার জন্য সবচেয়ে বেশি পরিচিত লাভ করেছিলেন। তিনি বলিউডের অন্যতম সেরা জনপ্রিয় চলচ্চিত্র, ১৯৭৫ সালে মুক্তিপ্রাপ্ত, "শোলে" তে মাসির চরিত্রে অভিনয় করেছিলেন। অতঃপর তিনি ১৯৭৮ সালে মুক্তিপ্রাপ্ত "দিল সে মিলে দিল", ১৯৭৯ সালে মুক্তিপ্রাপ্ত "বাতোঁ বাতোঁ মে", রাজেশ খান্না অভিনীত "পলকো কি ছাঁও মে", "মা কা আঁচল", "মেহবুবা", "অমর প্রেম" এবং রাজশ্রী প্রোডাকশনের প্রযোজনায় নির্মিত ১৯৭৫ সালে মুক্তিপ্রাপ্ত "গীত গাতা চল", ১৯৮২ সালে মুক্তিপ্রাপ্ত "নদিয়া কে পার" এবং ১৯৮৪ সালে মুক্তিপ্রাপ্ত "আবদ্ধ"-এর মতো চলচ্চিত্রে অভিনয় করেছিলেন। তিনি ১৯৮১ সালে মুক্তিপ্রাপ্ত "নানী মা" নামক চলচ্চিত্রে তাঁর জীবনের সেরা অভিনয় করেছিলেন; যার জন্য ৭৩ বছর বয়সে তিনি সেরা অভিনেত্রীর পুরস্কার লাভ করেছিলেন।
লীলা মিশ্র ১৯০৮ সালের ১লা জানুয়ারি তারিখে ব্রিটিশ ভারতের আগ্রা এবং ওউধ সংযুক্ত প্রদেশের জইসে জন্মগ্রহণ করেছিলেন এবং সেখানেই তিনি তাঁর শৈশব অতিবাহিত করেছিলেন।
লীলা মিশ্র, মাত্র ১২ বছর বয়সে, রাম প্রসাদ মিশ্রের (যিনি নির্বাক চলচ্চিত্রে পার্শ্বচরিত্রে অভিনয় করতেন) সাথে বিবাহ বন্ধনে আবদ্ধ হয়েছিলেন। অতঃপর মাত্র ১৭ বছর বয়সের মধ্যে, তাঁর দুটি কন্যা সন্তান জন্মে ছিল। তিনি এবং তাঁর স্বামী উভয়েই জমিদার পরিবারের সদস্য ছিলেন।
লীলা মিশ্রকে মামা শিন্ডে নামে এক ব্যক্তি খুঁজে বের করেছিলেন, যিনি দাদাসাহেব ফালকের নাসিক সিনেটোন-এর জন্য কাজ করছিলেন। মামা তাঁর স্বামীকে রাজি করিয়েছিলেন, তাঁকে চলচ্চিত্রে কাজ করতে দেওয়ার জন্য। উক্ত সময়ে চলচ্চিত্রে নারী অভিনয়শিল্পী পাওয়া যেতনা। তাঁরা স্বামী-স্ত্রী যখন নাশিকে চলচ্চিত্রের চিত্রায়নের জন্য গিয়েছিলেন তখন তাঁদের বেতনের তারতম্য দেখে এটি প্রমাণ হয়। যেখানে রাম প্রসাদ মিশ্র প্রতি মাসে ১৫০ টাকা বেতন পেয়েছিলেন, সেখানে লীলা মিশ্রকে ৫০০ টাকা দেওয়া হয়েছিল। তবে, ক্যামেরার সামনে তাঁরা ভালভাবে অভিনয় করতে না পারায়, তাঁদের চুক্তিগুলি বাতিল করা হয়েছিল।
পরবর্তীতে তাঁরা "ভিখারি" নামক চলচ্চিত্রে অভিনয়ের সুযোগ পেয়েছিলেন; যা কোলাপুরের মহারাজাদের মালিকানাধীনের একটি কোম্পানী দ্বারা নির্মিত চলচ্চিত্র ছিল।
১৯৮৮ সালের ১৭ই জানুয়ারি তারিখে তিনি ৮০ বছর বয়সে বোম্বেতে হৃৎপেশীর রক্তাভাবজনিত কারণে মারা যান।
লালসাঙ্গজুয়ালি সাইলো

লালসাঙ্গজুয়ালি সাইলো (১৫ই মে ১৯৪৯ - ১৪ই অক্টোবর, ২০০৬) ছিলেন একজন ভারতীয় সাহিত্যিক, গায়িকা, গীতিকার, সুরকার ও সমাজকর্মী। তিনি মিজোরামের অন্যতম বিখ্যাত গায়িকা । মিজো সাহিত্যের ক্ষেত্রে তাঁর অবদানের জন্য ১৯৯৯ সালে তিনি ভারত সরকার দ্বারা পদ্মশ্রী পুরস্কারে ভূষিত হন।
সাইলো ১৯৪৯ সালের ১৫ই মে দক্ষিণ মিজোরামের থিংসাইয়ে এস ভানচুমা এবং সপ্তাঙ্গী চৌভেন্তুর ঘরে জন্মগ্রহণ করেছিলেন। তিনি ১৯৬৮ সালে চেরাপুঞ্জির সেন্ট জন বসকোস কনভেন্ট থেকে ম্যাট্রিক পাস করেন। ১৯৭২ সালে শিলংয়ের সেন্ট মেরিস কলেজ থেকে স্নাতক এবং ২০০৫ সালে স্নাতকোত্তর ডিগ্রী অর্জন করেন। তিনি ১৯৭৩ সালে সেন্ট্রাল ইনস্টিটিউট হিন্দি আগ্রায় প্রশিক্ষণও নিয়েছিলেন।তিনি মিজো সাহিত্যে ডিলিট এবং পিএইচডিও অর্জন করেছিলেন। 
তিনি লালদিনিয়ানার সাথে বিবাহবন্ধনে আবদ্ধ হন। এই দম্পতির দুই ছেলে ও এক মেয়ে রয়েছে। সাইলো ২০০৬-এর ১৪ই অক্টোবর শেষ নিঃশ্বাস ত্যাগ করেন।
তিনি মিজোরামের আইজলে সরকারী জেএল উচ্চ বিদ্যালয়ে একজন শিক্ষক হিসাবে কাজ করেছিলেন এবং তারপরে একই বিদ্যালয়ে প্রধান শিক্ষকের পদে উন্নীত হন।
চাকরির পাশাপাশি সাইলো তাঁর সঙ্গীতচর্চাও চালিয়ে যাচ্ছিলেন। তাঁর মিষ্টি সুরেলা কণ্ঠের জন্যে "দ্য স্টেটসম্যান" তাঁকে "দ্য গার্ল উইথ দ্য গোল্ডেন ভয়েস" রুপে বর্ণনা করেছিল। প্রথম মিজোগায়িকা হিসেবে ১৯৭৭ সালে তাঁর প্রথম একক সঙ্গীতের আলবাম প্রকাশিত হয়। তিনি বিভিন্ন মিজো ছায়াছবিতে নেপথ্য কণ্ঠশিল্পীরূপে কাজও করেছেন। তাঁর মোট ২৯টি অডিও ক্যাসেট অ্যালবাম প্রকাশিত হয়েছে এবং ৪৫০টিরও বেশি গান রেকর্ড করেছেন তিনি। ভারতের বিভিন্ন শহরে এবং যুক্তরাষ্ট্র ও কানাডা সহ বিভিন্ন দেশে সাইলো তাঁর মিজো কয়ারের গান নিয়ে অনুষ্ঠান করেছেন।
লালসাংজুয়ালি সাইলো প্রায় ৩৬৫টি শিশুদের গান, বীর গাথা, দেশাত্মবোধক গান ও ভক্তিমূলক গান লিখেছেন। তাঁর গানগুলি মিজোরামের স্কুল সিলেবাসে অন্তর্ভুক্ত ছিল। তাঁর গান "দুহলাই মি ইউ" এবং তাঁর কবিতা "নুংচেতে আউ আও" ১৯৭৭ সাল থেকে স্নাতকোত্তরের পাঠ্যক্রমে অন্তর্ভুক্ত হয়েছিল। তিনি একজন লেখক এবং তিনি তাঁর লেখার মাধ্যমে মিজো সংস্কৃতিতে অপরিসীম অবদান রেখে চলেছেন। তিনি ২৫ টি বই এবং তিনটি পুস্তিকা লিখেছেন। তিনি ম্যাগাজিন এবং কাগজপত্রের জন্য নিবন্ধও লেখেন। তিনি মিজোরামের প্রতিনিধি হিসাবে নয়াদিল্লিতে অনুবাদে সাহিত্যের প্রথম আন্তর্জাতিক সম্মেলনে অংশ নিয়েছেন। তিনি মিজো একাডেমি অফ লেটারসের নির্বাহী পরিষদের কোষাধ্যক্ষ ছিলেন। তিনি রান মওতু ম্যাগাজিনের সম্পাদক ছিলেন। তিনি আকাশবাণীর অনুষ্ঠানের জন্য ছোট নাটিকা এবং নাটকও লেখেন।
সাইলো একজন সমাজকর্মীও ছিলেন এবং সেন্ট্রাল এমএইচআইপি এবং মিজোরাম প্রিসবিটারিয়ান গির্জার মহিলা কেন্দ্রীয় কমিটিতে আজীবন সভাপতি ছিলেন।
শিমলা-রোকনপুর ইউনিয়ন

শিমলা-রোকনপুর ইউনিয়ন বাংলাদেশের খুলনা বিভাগের ঝিনাইদহ জেলায় অবস্থিত কালীগঞ্জ উপজেলার অন্তর্গত একটি ইউনিয়ন পরিষদ। এটি ৫৪.১৩ কিমি২ (২০.৯০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৩,৩৭৭ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ৯টি।
ত্রিলোচনপুর ইউনিয়ন

ত্রিলোচনপুর ইউনিয়ন বাংলাদেশের খুলনা বিভাগের ঝিনাইদহ জেলায় অবস্থিত কালীগঞ্জ উপজেলার অন্তর্গত একটি ইউনিয়ন পরিষদ। এটি ৫৪.১৩ কিমি২ (২০.৯০ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৩,৩৭৭ জন। ইউনিয়নটিতে মোট গ্রামের সংখ্যা ১৯টি ও মৌজার সংখ্যা ১৫টি।
ত্রিলোচন পুর ইউনিয়নের অন্তর্ভুক্ত গ্রাম সমূহ।
     ১.কালুখালী।
     ২.মধুপুর।
     ৩.সুন্দরপুর।
     ৪.পারশ্রীরামপুর।
     ৫.বালিয়াডাংগা।
     ৬.বানুড়িয়া।
     ৭.আজমতনগর।
     ৮.একতারপুর।
     ৯.চাঁদবা।
  ১০.শাহাপুর
১১.গবরডাঙ্গা।
১২.ত্রিলোচনপুর।
১৩.দাদপুর।
১৪.ছোট ঘিঘাটি।
১৫.বড় ঘিঘাটি।
স্ব-নোঙর সাসপেনশন সেতু

একটি স্ব-নোঙর সাসপেনশন সেতু একটি সাসপেনশন সেতু যাতে মূল তারগুলি বড় নোঙরগুলির মাধ্যমে স্থলে স্থাপনের পরিবর্তে ডেকের প্রান্তে সংযুক্ত থাকে। উন্নত গিরির উপরে বা অস্থির মৃত্তিকার অঞ্চলে নকশাটি নির্মাণের জন্য উপযুক্ত, কারণ এই সকল স্থানে নোঙর স্থাপন করা বেশ কঠিন কাজ।
স্ব-নোঙর সাসপেনশন (এসএএস) সেতুর সড়কে উপরে সৃষ্টি ভার মূল তারগুলিতে উল্লম্ব ভারকে টান শক্তিকে রূপান্তরিত করে, যা টাওয়ার এবং ডেকে সংক্ষিপ্ত শক্তি দ্বারা প্রতিরোধ করা হয়। যেখানে এটি বৃহত অনুভূমিক শক্তি নোঙর করা কঠিন, সেখানে ব্যবস্থাটি বাহ্যিক নোঙরের প্রয়োজনীয়তা ছাড়াই অভ্যন্তরীণভাবে শক্তির ভারসাম্য বজায় রাখে। এটি একটি আবদ্ধ-খিলান সেতুতে ব্যবহৃত পদ্ধতির মতো, যেখানে খিলানের সদস্য সংকোচন ডেকে টান দিয়ে ভারসাম্যপূর্ণ।
স্ব-নোঙর সাসপেনশন সেতুর ধরনটি উনিশ শতকের মাঝামাঝি সময়ে উত্থিত হয়, ১৮৫৯ সালে অস্ট্রিয়ান প্রকৌশলী জোসেফ ল্যাঙ্গার এবং ১৮৬৭ সালে মার্কিন পেটেন্ট নং ৭১,৯৫৫ এর আমেরিকান প্রকৌশলী চার্লস বেন্ডার দ্বারা সেতুর বিবরণ প্রকাশিত হয়। বিংশ শতাব্দীর প্রথমার্ধে এই ধরনটি জার্মানিতে রাইন নদীতে পারাপারের জন্য কয়েকটি স্থানে প্রয়োগ করা হয়।
স্থায়ী কাঠামোর উপর কাজ শুরুর আগে স্ব-নোঙর সাসপেনশন সেতুর প্রকৃতি সংকোচনের প্রবণতা বা আন্ডারডেক আকারে মিথ্যা কাজগুলির অস্থায়ী নির্মাণের প্রয়োজন। এই প্রয়োজনীয়তা কাঠামোর সংজ্ঞায় অন্তর্নিহিত।
ঐতিহ্যবাহী সাসপেনশন সেতুর মতো, মূল তারটি হুটসনভিলে সেতুর ডানদিকের চিত্রের মতো একাধিক সমান্তরাল স্বতন্ত্র তার 
(আর বিদ্যমান নেই), বা আইবার বা আরও প্রচলিত সংমিশ্রিত তার হতে পারে।
ডলি আহলুওয়ালিয়া

ডলি আহলুওয়ালিয়া হলেন একজন ভারতীয় অভিনেত্রী ও পোশাক পরিকল্পনাকারী। তিনি ২০০১ সালে পোশাক পরিকল্পনার জন্য সংগীত নাটক অকাদেমি পুরস্কার অর্জন করেন। এছাড়া তিনি তিনটি জাতীয় চলচ্চিত্র পুরস্কার অর্জন করেছেন, তন্মধ্যে "ব্যান্ডিট কুইন" (১৯৯৩) ও "হায়দার" (২০১৪) চলচ্চিত্রের জন্য দুটি শ্রেষ্ঠ পোশাক পরিকল্পনা বিভাগে এবং "ভিকি ডোনার" (২০১২) চলচ্চিত্রে অভিনয়ের জন্য একটি শ্রেষ্ঠ পার্শ্ব অভিনেত্রী বিভাগে। এছাড়া তিনি শ্রেষ্ঠ পোশাক পরিকল্পনা বিভাগে ফিল্মফেয়ার পুরস্কারের সর্বাধিকবার বিজয়ী, তিনি "ওমকারা" (২০০৬), "ভাগ মিলখা ভাগ" (২০১৩) ও "হায়দার" (২০১৪) চলচ্চিত্রের জন্য তিনবার এই বিভাগে পুরস্কার লাভ করেন।
আহলুওয়ালিয়া মঞ্চনাটকে পোশাক পরিকল্পনার মধ্য দিয়ে তার কর্মজীবন শুরু করেন। চলচ্চিত্রে তার প্রথম কাজ ছিল শেখর কাপুরের "ব্যান্ডিট কুইন" (১৯৯৩)। এই চলচ্চিত্রের পোশাক পরিকল্পনার জন্য তিনি তার প্রথম শ্রেষ্ঠ পোশাক পরিকল্পনা বিভাগে জাতীয় চলচ্চিত্র পুরস্কার অর্জন করেন। ২০০০-এর দশকে তিনি বিশাল ভারদ্বাজ পরিচালিত একাধিক চলচ্চিত্রে পোশাক পরিকল্পনাকারী হিসেবে কাজ করেন, তন্মধ্যে রয়েছে "দ্য ব্লু আমব্রেলা" (২০০৫), "ওমকারা" (২০০৬), "ব্লাড ব্রাদার্স" (২০০৭), ও "কামিনে" (২০০৯)। "ওমকারা" চলচ্চিত্রে তার কাজের জন্য তিনি তার প্রথম শ্রেষ্ঠ পোশাক পরিকল্পনা বিভাগে ফিল্মফেয়ার পুরস্কার অর্জন করেন। এছাড়া তিনি দীপা মেহতার "ওয়াটার" (২০০৫) ও "মিডনাইটস চিলড্রেন" (২০১২) চলচ্চিত্রের পোশাক পরিকল্পনা করেন। ২০০৯ সালে তিনি ইমতিয়াজ আলীর প্রণয়ধর্মী চলচ্চিত্র "লাভ আজ কাল"-এ তার কাজের জন্য শ্রেষ্ঠ পোশাক পরিকল্পনা বিভাগে আইফা পুরস্কার অর্জন করেন।
২০১২ সালে তিনি সুজিত সরকারের "ভিকি ডোনার" চলচ্চিত্রে কর্তৃত্বপরায়ণ মা ও শাশুড়ীর সেবা করা বউমা চরিত্রে অভিনয় করে প্রশংসিত হন। এই কাজের জন্য তিনি শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার অর্জন করেন এবং আইফা পুরস্কার ও জি সিনে পুরস্কারের মনোনয়ন লাভ করেন। পরের বছর তিনি রাকেশ ওমপ্রকাশ মেহরার "ভাগ মিলখা ভাগ" (২০১৩) চলচ্চিত্রে তার কাজের জন্য শ্রেষ্ঠ পোশাক পরিকল্পনাকারী বিভাগে তার দ্বিতীয় ফিল্মফেয়ার পুরস্কার ও দ্বিতীয় আইফা পুরস্কার লাভ করেন। ২০১৪ সালে তিনি বিশাল ভারদ্বাজের "হায়দার" চলচ্চিত্রের পোশাক পরিকল্পনা করেন। এই কাজের জন্য তিনি শ্রেষ্ঠ পোশাক পরিকল্পনা বিভাগে জাতীয় চলচ্চিত্র পুরস্কার, ফিল্মফেয়ার পুরস্কার, ও আইফা পুরস্কার অর্জন করেন।
আহলুওয়ালিয়া কামাল তিওয়ারির সাথে বিবাহ বন্ধনে আবদ্ধ হন। কামাল চণ্ডীগড় সংগীত নাটক অকাদেমির চেয়ারপার্সন ও প্রখ্যাত সুরকার।
রায়গ্রাম ইউনিয়ন

রায়গ্রাম ইউনিয়ন বাংলাদেশের খুলনা বিভাগের ঝিনাইদহ জেলায় অবস্থিত কালীগঞ্জ উপজেলার অন্তর্গত একটি ইউনিয়ন পরিষদ। এটি ৭৩.০৪ কিমি২ (২৮.২০ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২০,২৪৬ জন। ইউনিয়নটিতে মোট গ্রামের সংখ্যা ২১টি ও মৌজার সংখ্যা ১৭টি।
মালিয়াট ইউনিয়ন

মালিয়াট ইউনিয়ন বাংলাদেশের খুলনা বিভাগের ঝিনাইদহ জেলায় অবস্থিত কালীগঞ্জ উপজেলার অন্তর্গত একটি ইউনিয়ন পরিষদ। এটি ৩২.৩৭ কিমি২ (১২.৫০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৭,৬৮০ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ১২টি।
কল্পনা মোহন

কল্পনা (১৮ই জুলাই ১৯৪৬ - ৪ঠা জানুয়ারি ২০১২; অর্চনা মোহন হিসেবে জন্মগ্রহণ করেছিলেন) হলেন একজন ভারতীয় অভিনেত্রী, যিনি ১৯৬০-এর দশকে হিন্দি চলচ্চিত্রে কাজ করেছিলেন। তিনি ১৯৬২ সালে শাম্মী কাপুরের সাথে "প্রফেসর", ১৯৬৬ সালে শশী কাপুর এবং কিশোর কুমারের সাথে "প্যায়ার কিয়ে জা", দেব আনন্দের সাথে "তিন দেবিয়াঁ", প্রদীপ কুমারের সাথে সহেলী এবং ফিরোজ খানের সাথে "তসবীর" এবং "তিসরা কৌন" নামক চলচ্চিত্রে অভিনয় করেছেন। অবনী মোহনের বিপ্লবী কন্যা কল্পনা মোহন, পণ্ডিত শম্ভু মহারাজের অধীনে একজন প্রশিক্ষিত দক্ষ কত্থক নৃত্যশিল্পী ছিলেন। তিনি তার পরিবারের সাথে পুনেতে বসবাস করতেন।
কল্পনা মোহন ১৯৪৬ সালের ১৮ই জুলাই তারিখে ভারতের জম্মু ও কাশ্মীরের শ্রীনগরে অর্চনা মোহন নামে জন্মগ্রহণ করেছিলেন। তাঁর পিতা অবনী মোহন একজন মুক্তিযোদ্ধা এবং অল ইন্ডিয়া কংগ্রেস কমিটির সক্রিয় সদস্য ছিলেন এবং পণ্ডিত জওহরলাল নেহেরু ও কংগ্রেসের শীর্ষস্থানীয় নেতাদের ঘনিষ্ঠ একজন ব্যক্তি ছিলেন। তিনি একজন প্রশিক্ষিত কত্থক নৃত্যশিল্পী ছিলেন এবং রাষ্ট্রপতি ভবনে যখনই গণ্যমান্য ব্যক্তিরা আসতেন তখনই জওহরলাল নেহ্‌রু তাঁকে নৃত্যের জন্য আমন্ত্রণ জানাতেন।
কল্পনা দুই বার বিবাহ করেছিলেন। ১৯৬০-এর দশকের মাঝামাঝি সময়ে, তিনি চিত্রনাট্যকার এবং চলচ্চিত্র পরিচালক শচীন ভৌমিকের সাথে বিবাহ বন্ধনে আবদ্ধ হওয়ার পর দ্রুতই বিবাহ বিচ্ছেদ করেছিলেন। ১৯৬৭ সালে, তিনি ভারতীয় নৌবাহিনীর একজন অফিসারের সাথে বিবাহ বন্ধনে আবদ্ধ হয়েছিলেন। তাঁদের একটি মাত্র কন্যা ছিল। ১৯৭২ সালে তাঁদের বিচ্ছেদ হয়ে গিয়েছিল। তিনি একা নিজের মেয়েকে বড় করে তোলা সত্ত্বেও, যথাসম্ভব তার সর্বোত্তম শিক্ষার ব্যবস্থা নিশ্চিত করেছিলেন। তিনি কিছু সময়ের জন্য মুম্বইয়ে কাজ করেছিলেন কিন্তু মেয়ের যত্ন নেওয়ার জন্য তিনি অভিনয় করা বন্ধ করে দিয়েছিলেন। ১৯৯০-এর দশকের গোড়ার দিকে, তিনি পুনের পূর্ব অঞ্চলের কল্যাণী নগরে চলে এসেছিলেন এবং চিকিৎসকরা তাঁর স্বাস্থ্যের জন্য একটি পরিষ্কার স্থানের পরামর্শ দেওয়ার পরে সেখানে তিনি তাঁর বাকি জীবনকাল কাটিয়েছেন। তাঁর মেয়ে বিয়ে করে স্বামীর সাথে মার্কিন যুক্তরাষ্ট্রে পাড়ি জমান। কল্পনা একাই পুনেতে থাকতেন এবং এভাবে তাঁর স্বাস্থ্যের অবনতি হতে থাকে।
২০১১ সালে, তিনি পুনের খড়ক থানায় অভিযোগ দায়ের করেছিলেন যে তিন ব্যক্তি তাঁর স্বাক্ষর জাল করে একটি মিথ্যা স্মারকলিপি তৈরি করেছে। উক্ত অভিযোগে তিনি জানিয়েছিলেন যে তারা তাঁর স্বাক্ষর নকল করে ২০০৭ সালে মৌজে ভিসাগর গ্রামে অবস্থিত তাঁর ৫৬.১৮ হেক্টর জমি সাহারা সিটি বিল্ডার্সের কাছে বিক্রয় করে দিয়েছে। এই বিষয়টি নিয়ে চাপ সহ্য করতে করতে তার স্বাস্থ্যের আরও অবনতি হয়েছিল। ক্যান্সারের বিরুদ্ধে লড়াই করতে করতে নিউমোনিয়ায় আক্রান্ত হওয়ার কারণে তাঁর মেয়ে এবং জামাতা মার্কিন যুক্তরাষ্ট্র থেকে তাঁর যত্ন নিতে চলে এসেছিলেন। ক্যান্সারের কারণে ২০১২ সালের ৪ঠা জানুয়ারি তারিখে তিনি পুনে হাসপাতাল ও গবেষণা কেন্দ্রে ৬৫ বছর বয়সে মারা যান।
বারবাজার ইউনিয়ন

বারবাজার ইউনিয়ন বাংলাদেশের খুলনা বিভাগের ঝিনাইদহ জেলায় অবস্থিত কালীগঞ্জ উপজেলার অন্তর্গত একটি ইউনিয়ন পরিষদ। এটি ৩৬.২৬ কিমি২ (১৪.০০ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৪,৪৮৩ জন। ইউনিয়নটিতে মোট গ্রামের সংখ্যা ১৯টি ও মৌজার সংখ্যা ১৮টি।
সিমরান কৌর মুন্ডি

সিমরান কৌর মুন্ডি একজন ভারতীয় অভিনেত্রী, যিনি ২০১১ সালে মুক্তিপ্রাপ্ত হিন্দি চলচ্চিত্র "যো হাম চাহে"-তে অভিনয়ের মাধ্যমে অভিনয় জগতে পদার্পণ করেন। তার আগে তিনি একজন সফল সুপারমডেল ছিলেন এবং ২০০৮ সালের ৫ই এপ্রিল তারিখে মুম্বইয়ে অনুষ্ঠিত মিস ইন্ডিয়া ইউনিভার্স ২০০৮-এর মুকুট লাভ করেছিলেন।
২০২০ সালের ৩১শে জানুয়ারি তারিখে তিনি গুরুদাস মানের পুত্র গুরিক মানের সাথে পাটিয়ালায় আয়োজিত একটি ব্যক্তিগত অনুষ্ঠানের মাধ্যমে বিবাহ বন্ধনে আবদ্ধ হয়েছেন।
সিমরান কৌর মুন্ডি ১৯৮৮ সালের ১৩ই সেপ্টেম্বর তারিখে ভারতের মহারাষ্ট্রের মুম্বইয়ের একটি মুন্ডীয় জট পরিবারে জন্মগ্রহণ করেছেন এবং পাঞ্জাবের হোশিয়ারপুর জেলায় তাঁর শৈশব অতিবাহিত করেছেন। তিনি মধ্য প্রদেশের গুনার বিজয়পুরের দিল্লি পাবলিক স্কুলে দুই বছর পড়াশোনা করেছেন এবং পরে মধ্যপ্রদেশের গোয়ালিয়রের বোর্ডিং স্কুল সিন্দিয়া কন্যা বিদ্যালয় থেকে তাঁর স্কুল জীবন শেষ করেছেন। ২০০৭ সালে তিনি ইন্দোরের হোলকার কলেজ অফ সায়েন্স থেকে জৈব প্রযুক্তি বিষয়ে ডিগ্রি অর্জন করেছিলেন। স্নাতক শেষ হওয়ার পরে তিনি মুম্বইতে ফিরে এসে আন্ধেরির ফেম সিনেমাস-এ একজন নির্বাহী হিসাবে কাজ করেছিলেন, যেখানে তিনি নিজে চলচ্চিত্র এবং মিডিয়া শিল্পের পেশাদারদের জন্য বুকিংয়ের ব্যবস্থা করে দিতেনন।
ফেম সিনেমাস-এ কাজ করার সময় তিনি ভরত এবং ডরিসের নজরে পড়েন, যাঁরা অভিনয় জগতে অন্যতম শীর্ষস্থানীয় মেক আপ শিল্পী। অতঃপর তাঁরা তাঁকে ফেমিনা মিস ইন্ডিয়া ২০০৮ প্রতিযোগিতায় অংশ নিতে উৎসাহিত করেছিলেন, এমনকি মডেলিংয়ে তাঁর কোন প্রাতিষ্ঠানিক অভিজ্ঞতা না থাকা সত্ত্বেও তিনি দেশের সেরা প্রতিযোগীদের বিরুদ্ধে প্রতিযোগিতা এবং শিরোপা জয়লাভ করতে সমর্থ হয়েছিল; এর ফলে তিনি ২০০৮ সালের ফেমিনা মিস ইন্ডিয়া ইউনিভার্সের মুকুট পেয়েছিলেন। তারপরে ২০০৮ সালের ১৩ই জুলাই তারিখে ভিয়েতনামের নাহা ট্রাংয়ের ডায়মন্ড বে রিসোর্টে অনুষ্ঠিত মিস ইউনিভার্স ২০০৮ প্রতিযোগিতায় তিনি ভারতের প্রতিনিধিত্ব করতে গিয়েছিলেন, যেখানে তিনি ইভেনিং গাউন প্রতিযোগিতায় দ্বিতীয় রানার-আপ এবং বিচ বিউটি প্রতিযোগিতায় প্রথম স্থান অর্জন করেছিলেন।
২০১১ সালের জানুয়ারি মাসে তাঁকে ভারতীয় টেলিভিশনের রিয়ালিটি অনুষ্ঠান "জোর কা ঝটকা: টোটাল ওয়াইপআউট" এ দেখা গিয়েছিল; এই অনুষ্ঠানটির উপস্থাপনা করেছিলেন বলিউড অভিনেতা শাহরুখ খান। তিনি সপ্তম পর্বটি জয়লাভ করে চূড়ান্ত পর্বের ১৫ প্রতিযোগীর মধ্যে একজন হয়েছিলেন। ২০১৩ সালের জানুয়ারি মাসে, মুন্ডি প্রথমবারের মতো "হকি ইন্ডিয়া লীগের" উপস্থাপক হিসাবে অভিষেক করেছিলেন, যেখানে তিনি এক মাসেরও বেশি সময় ধরে সারা দেশে ম্যাচ খেলার উপস্থাপনা করেছিলেন।
ইটভাটা

ইটভাটা বা ইটখোলা ইট উৎপাদনকারী স্থানের নাম। বিশেষ মানের কাদামাটি পুড়িয়ে ইট তৈরির কারখানাগুলো ইটভাটা বা ইটখোলা হিসেবে পরিচিত। নির্মাণ কাজে ব্যবহারোপযোগী পাথরের বিপরীতে পলি মাটি বা কাদামাটির তৈরি ইটের নির্ভরতা ব্যাপক। প্রাচীন আমল থেকে নির্মাণকাজে ইটের ব্যবহার রয়েছে। খ্রিস্টপূর্ব চার শতকের নগরী  পুন্ড্রবর্ধন বা  মহাস্থানগড়ের নির্মাণকাজে পোড়ানো ইট ও কাদামাটির ব্যবহার রয়েছে। ইট জোড়া দেয়ার কাজে চুন এবং চিটাগুড়ের মিশ্রণ প্রযুক্তি ইটের তৈরি স্থাপনাগুলোকে টিকিয়ে রেখেছে। খোলা মাঠ বা জমির উপরিভাগের মাটি সংগ্রহ করে কাদামাটি হিসেবে প্রস্তুত করা হয়। পরবর্তীতে প্রক্রিয়াক্রমে ইট হিসেবে প্রস্তুত হয়। ইটভাটা স্থানটি অনেকটা খোলা মাঠ উদ্যানের মতো হয়ে থাকে।
ইটখোলায় ব্যবহূত কাদামাটি সচরাচর সংলগ্ন মাঠ থেকে সংগ্রহের পাশাপাশি উপযুক্ত মাটি দূরবর্তী স্থান থেকেও সংগ্রহ করা হয়। স্বয়ংক্রিয় কারখানা ব্যতিরেকে সাধারণ ইটখোলাগুলিতে কাদামাটি দিয়ে হাতে তৈরি ইট রোদে শুকানোর জন্য প্রাথমিকভাবে সারিবদ্ধভাবে রাখা হয়। ৫ থেকে ১২ দিন রোদে শুকানোর পর ইটখোলা ইটভাটার  ভেতরে পোড়ানোর জন্য সাজানো হয়। ভাটার ভিতরে ইট পোড়ানোর সময় তাপের অপচয় রোধের জন্য ইটের গুঁড়া দিয়ে আস্তরণ দেওয়া হয়। জ্বালানি গ্যাসের সংযোগবিহীন ইটখোলাগুলিতে ইট পোড়ানো শুরু হয় জ্বালানি কাঠ দিয়ে এবং পরবর্তী সময়ে সেগুলিতে কয়লা ব্যবহূত হয়। অপেক্ষাকৃত সস্তা হওয়ায় ইটখোলায় ব্যবহারের জন্য ভারত থেকে কয়লা আমদানি করা হয়। কয়লার বিকল্প জ্বালানি হিসেবে কাঠের গুঁড়া, ফার্নেস অয়েল এমনকি গাড়ির বাতিল টায়ারও পোড়ানো হয়।  ঢাকা,  চট্টগ্রাম ও ব্রাহ্মণবাড়ীয়া জেলার গ্যাস নেটওয়ার্কের কাছাকাছি অবস্থানের প্রায় ২০০টি মাত্র ইটখোলা জ্বালানি হিসেবে  প্রাকৃতিক গ্যাস ব্যবহার করে।
বিশেষ মানের কাদামাটি পুড়িয়ে ইট তৈরির কারখানাকে ইটভাটা বা ইটখোলা বলা হয়। নির্মাণ কাজে ব্যবহারোপযোগী পাথর সুলভ না হওয়ায় এবং বাংলাদেশের অধিকাংশ অঞ্চল পলিগঠিত হওয়ায় নির্মাণ-উপাদান হিসেবে কাদামাটির তৈরি ইটের ওপর নির্ভরতা বেশি।
রাংগুনিয়ার এক ইউনিয়নেই ৭০টি অবৈধ ইটভাটা রয়েছে।
বাংলাদেশে প্রায় ৬,০০০ ইট প্রস্ত্ততকারী প্রতিষ্ঠান বছরে প্রায় ১৮ বিলিয়ন ইট তৈরি হয় হয়। । অধিকাংশ ইটখোলা কেবল শুষ্ক মৌসুমে সচল থাকে। শহরে বা বড় মাপের নির্মাণ কাজের কাছাকাছি জায়গায় সাধারণত ইটখোলাগুলির অবস্থান। প্রতিবছর একই অবস্থানে ইটখোলা গড়ার চেষ্টা করা হয়। কোনো কোনো ইটখোলার নিজস্ব স্থায়ী কারখানার ছাউনি ও অন্যান্য সংশ্লিষ্ট সুযোগ-সুবিধা আছে। সাধারণত বড় বিনিয়োগ, আধুনিক যন্ত্রপাতি, স্বয়ংক্রিয় কারখানা-সুবিধাসম্পন্ন ইটখোলার বড় বড় প্রতিষ্ঠানে তুলনামূলকভাবে উন্নতমানের ইট প্রস্ত্তত করা হয়।
চক্রশালা রেলওয়ে স্টেশন

চক্রশালা রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার পটিয়া উপজেলায় অবস্থিত একটি রেলওয়ে স্টেশন।
আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালে, ষোলশহর-নাজিরহাট লাইন ১৯৩০ সালে, ষোলশহর-দোহাজারী লাইন ১৯৩১ সালের মধ্যে নির্মাণকাজ শেষ করে। ষোলশহর দোহাজারী লাইনের স্টেশন হিসেবে চক্রশালা রেলওয়ে স্টেশন তৈরি করা হয়।
চক্রশালা রেলওয়ে স্টেশন দিয়ে (১১১/১১২/১১৩/১১৪ নং লোকাল ট্রেন) চলাচল করে। তবে কোন আন্তঃনগর ট্রেন চলাচল করে না।